cyanic-selkie/wikianc huggingface dataset:
അകുതാഗവ റൂണോസുകെ
ജാപ്പനീസ് ചെറുകഥാ കൃത്തും കവിയും ഉപന്യാസകാരനുമാണ് അകുതാഗാവ ര്യൂനോസുകേ (Ryūnosuke Akutagawa). (ജനനം:1മാർച്ച് 1892 - മരണം:24 ജൂലൈ 1927). ജാപ്പനീസ് ചെറുകഥയുടെ പിതാവ് എന്നു് പ്രഖ്യാതനായ അകുതാഗാവയുടെ സ്മരണാർത്ഥം അകുതാഗാവ പ്രൈസ് എന്ന അവാർഡും ഏർപ്പെടുത്തിയിട്ടുണ്ട്. തന്റെ മുപ്പത്തി അഞ്ചാം വയസ്സിൽ അമിതമായ അളവിൽ ബാർബിറ്റൽ എന്ന ഉറക്കഗുളിക കഴിച്ച് അദ്ദേഹം ആത്മഹത്യ ചെയ്യുകയായിരുന്നു. ഇംഗ്ലീഷ് ഭാഷയും സാഹിത്യവും ഐച്ഛികമായെടുത്ത് ടോക്കിയോ സർവകലാശാലയിൽ പഠനം നടത്തി. റാഷോമൻ എന്ന ചെറുകഥ 1915-ൽ പ്രസിദ്ധീകരിച്ചു. ഈ പേരിൽതന്നെ ഇതൊരു ചലച്ചിത്രമായി ലോകശ്രദ്ധയാകർഷിച്ചിട്ടുണ്ട്. ഇതോടെ ജാപ്പ് നോവലിസ്റ്റായ നാസ്ത്യും സൊസെകിയുമായി സമ്പർക്കത്തിലെത്താനും അദ്ദേഹത്തിന്റെ പ്രോത്സാഹനം നേടാനും അകുതാഗവയ്ക്ക് അവസരം ലഭിച്ചു. പ്രധാന കൃതികളെല്ലാം തന്നെ മരണശേഷമാണ് പ്രകാശിതമായത്.
നരകമറയും മറ്റു കഥകളും (1948), കാപ്പ (1951), റാഷോമനും മറ്റു കഥകളും (1952), ജാപ്പനീസ് ചെറുകഥകൾ (1961), ഭംഗിയും അഭംഗിയും (1964), തുസെചുങ് (1964) എന്നിവയാണ് അകുതാഗവ റൂണോസുകെയുടെ മുഖ്യകൃതികൾ.
പുറത്തേക്കുള്ള കണ്ണികൾ
വർഗ്ഗം:1892-ൽ ജനിച്ചവർ വർഗ്ഗം: 1927-ൽ മരിച്ചവർ വർഗ്ഗം:മാർച്ച് 1-ന് ജനിച്ചവർ വർഗ്ഗം:ജൂലൈ 24-ന് മരിച്ചവർ വർഗ്ഗം:ജപ്പാനീസ് എഴുത്തുകാർ വർഗ്ഗം:ആത്മഹത്യ ചെയ്തവർ
മന്ദിര ബേദി
ബോളിവുഡ് ചലച്ചിത്ര രംഗത്തെ ഒരു അഭിനേത്രിയും, മോഡലും, ടെലിവിഷൻ അവതാരകയുമാണ് മന്ദിര ബേദി. (ਮੰਦਿਰਾ ਬੇਦੀ, मन्दिरा बेदी, مندِرا بیدی) (ജനനം: 15 ഏപ്രിൽ 1972). 1994 ൽ ദൂരദർശനിൽ സം‌പ്രേഷണം ചെയ്യപ്പെട്ട ശാന്തി എന്ന പരമ്പരയിലെ നായികാകഥാപാത്രമായി അഭിനയിച്ചാണ് മന്ദിര ശ്രദ്ധേയയായത്.
ക്രിക്കറ്റ് ലോകകപ്പിന്റെ അവതരണത്തിലൂടെയും, ടെലിവിഷൻ അവതരണത്തിലൂടെയും മന്ദിര ശ്രദ്ധിക്കപ്പെട്ടിരുന്നു. .
ആദ്യ ജീവിതം
മുംബൈയിലായിരുന്നു മന്ദിരയുടെ ജനനം. വിദ്യാഭ്യാസവും മുംബൈയിൽ തന്നെയായിരുന്നു.
അഭിനയജീവിതം
ശാന്തി  എന്ന പരമ്പരയിലെ അഭിനയത്തിനു ശേഷം 1995 ൽ മന്ദിര ദിൽ‌വാലെ ദുൽ‌ഹനിയ ലേ ജായേംഗെ എന്ന വൻപ്രദർശനവിജയം നേടിയ ചിത്രത്തിലും അഭിനയിച്ചു. ഇതായിരുന്നു മന്ദിരയുടെ ആദ്യ ഹിന്ദി ചിത്രം. പിന്നീട് ചില ടെലിവിഷൻ പരമ്പരകളിലും മന്ദിര അഭിനയിച്ചിരുന്നു. ചില മാഗസിനുകളുടെ ചിത്രങ്ങൾക്ക് വേണ്ടി മോഡലായും മന്ദിര പ്രവർത്തിച്ചു.
വിവാദങ്ങൾ
2007 ലെ ക്രിക്കറ്റ് ലോകകപ്പ് മത്സരങ്ങളുടെ അവതരണത്തിനിടെ മന്ദിര ധരിച്ചിരുന്ന സാരിയിൽ രാഷ്ട്രങ്ങളുടെ പതാക ഉണ്ടെന്ന കാരണത്താൽ ചില വിവാദങ്ങൾ ഉണ്ടായിരുന്നു. ഇതിനെതിരെ മന്ദിരക്കെതിരെ പരാതി ലഭിക്കുകയും ചെയ്തു. ഇത് പിന്നീട് വിവാദമായി. ഈ സാ‍രി രൂപകൽപ്പന ചെയ്ത കമ്പനിയായ സത്യ പോൾ എന്ന കമ്പനിക്കും, മന്ദിരക്കും എതിരെ കേസ് നിലവിലുണ്ടായിരുന്നു.
സ്വകാര്യ ജീവിതം
ചലച്ചിത്രസംവിധായകനായ രാജ് കുശൽ ഭർത്താവാണ്. ഇവരുടെ വിവാഹം 14 ഫെബ്രുവരി 1999-ൽ ആയിരുന്നു. ഇരുവരും ഇപ്പോൾ മുംബൈയിലാണ് താമസിക്കുന്നത്.
പുറത്തേക്കുള്ള കണ്ണികൾ
വർഗ്ഗം:1972-ൽ ജനിച്ചവർ വർഗ്ഗം:ഏപ്രിൽ 15-ന് ജനിച്ചവർ വർഗ്ഗം:ഹിന്ദി ചലച്ചിത്രനടിമാർ വർഗ്ഗം:ഇന്ത്യൻ മോഡലുകൾ
ബൽ‌രാജ് പുരി
വസ്തുനിഷ്ഠവും പക്ഷപാത രഹിതവുമായ കാഴചപ്പാടുകൾ പുലർത്തുന്ന നിരീക്ഷകനെന്ന നിലയിൽ ശ്രദ്ധേയനായ ഇന്ത്യയിലെ ഒരു പ്രമുഖ പ്രത്രപ്രവർത്തകനും സന്നദ്ധപ്രവർത്തകനുമാണ്‌ ബൽ‌രാജ് പുരി(ജനനം:ആഗസ്റ്റ് 5 1928). ഇന്ത്യൻ രാഷ്ട്രീയത്തിൽ നിർണ്ണായക പങ്കുവഹിച്ച വ്യക്തികൂടിയാണ്‌ ഇദ്ദേഹം. ഷൈഖ് അബ്ദുല്ലയും ഇന്ദിരാഗാന്ധിയും ഒപ്പുവെച്ച 1975 ലെ കരാറിൽ മാധ്യസ്ഥം വഹിച്ചത് ബൽ‌രാജ് പുരിയായിരുന്നു. ഇന്ത്യയിലുടനീളം പ്രത്യേകിച്ച് ഉത്തർപ്രദേശിലും ഡൽഹിയിലും മതസൗഹാർദ്ദത്തിനായി അദ്ദേഹം പ്രവർത്തിച്ചു. 1964 വാഷിംഗ്ടൻ സർ‌വ്വകലാശാല(സിയാറ്റിൽ)യിൽ ഇന്ത്യൻ രാഷ്ട്രീയം പഠിപ്പിക്കുന്നതിനായി അദ്ദേഹത്തിന്‌ ക്ഷണം ലഭിക്കുകയുണ്ടായി. കശ്മീരുമായി ബന്ധപ്പെട്ട നിരവധി പഠനങ്ങൾ അദ്ദേഹത്തിന്റെ നേതൃത്വത്തിൽ നടക്കുകയുണ്ടായി.
2005 ൽ ഭാരത സർക്കാർ അദ്ദേഹത്തെ പത്മഭൂഷൺ നൽകി ആദരിച്ചു. 10 ആഗസ്റ്റ് 2014-ൽ അന്തരിച്ചു.
വർണ്ണവിവേചനം
വംശത്തിന്റെയും നിറത്തിന്റെയുമൊക്കെ അടിസ്ഥാനത്തിൽ ജനങ്ങളുടെ ഗുണത്തിലും കഴിവിലുമൊക്കെ വ്യത്യാസമുണ്ട് എന്ന വിശ്വാസമാണ് വർണ്ണവിവേചനം (racism) അഥവാ വംശീയ വിവേചനത്തിന്റെ അടിസ്ഥാനം. വിവിധ ജനവിഭാഗങ്ങൾക്കുനേരേ നടത്തുന്ന സാമൂഹ്യവും നിയമപരവുമായ വിവേചനങ്ങളെ ന്യായീകരിക്കാനാണ് ഇത്തരം വാദമുഖങ്ങൾ സാധാരണ ഉയർന്നുവന്നിട്ടുള്ളത്. വർണ്ണ വിവേചനം എന്നത് ഒരു വിഭാഗം മറ്റൊരു വിഭാഗത്തോട് അഥവാ വിഭാഗങ്ങളോട് കാണിക്കുന്ന വിവേചനപരമായ സമീപനമാണ്. വംശീയ മാതൃകകളുടെയും കപടശാസ്ത്രങ്ങളുടെയും സഹായത്തോടെ ഇതിന്റെ വക്താക്കൾ ഇതിനെ ന്യായീകരിക്കാൻ ശ്രമിക്കും. അവർ അവകാശപ്പെടുന്നത്, മനുഷ്യർ സവിശേഷവും ജൈവപരവുമായ പ്രത്യേകം പ്രത്യേകം വിഭാഗങ്ങളിലായി ജനിക്കുന്നുവെന്നും ഒരു വിഭാഗത്തിനേക്കാൾ മറ്റേവിഭാഗത്തിന് ശാരീരികവും മാനസികവും ബൗദ്ധികവും സാംസ്കാരികവുമൊക്കെയായ കഴിവുകൾ സഹജമായിത്തന്നെ കൂടുതലായുണ്ടായിരിക്കുമെന്നും അത്തരം വംശങ്ങൾക്ക് അധമ വംശങ്ങളുടെ മേൽ ആധിപത്യത്തിന് സ്വാഭാവികമായും അവകാശമുണ്ടായിരിക്കുമെന്നുമാണ്.
അപർതേയ്ഡ് (Apartheid) എന്ന പേരിൽ അറിയപ്പെട്ട ദക്ഷിണാഫ്രിക്കയിലെ കറുത്തവരും വെള്ളക്കാരുമായുള്ള വിവേചനം, നാസിജർമ്മനിയിലെ ആര്യന്മാരും ജൂതന്മാരും തമ്മിലുള്ള സംഘർഷം, ഇന്ത്യയിലെ സവർണ്ണരും അവർണ്ണരും തമ്മിലുള്ള വേർതിരിവ് തുടങ്ങിയവയിലെല്ലാം വംശമഹിമയുടെയും വർണ്ണവിവേചനത്തിന്റെയും വ്യത്യസ്ത തലങ്ങൾ അടങ്ങിയിരിക്കുന്നു. വംശീയത എന്ന പദം സാധാരണയായി അധമപദമായി, വംശീയ വേർതിരിവ്, മുൻവിധി, വിദ്വേഷം, വെറുപ്പ്, വേർതിരിവ്, വിവേചനം, അതിക്രമം, അടിച്ചമർത്തൽ തുടങ്ങിയ വാക്കുകളോട് ചേർത്താണ് പ്രയോഗിച്ചുവരുന്നത്.
"വംശീയ വിവേചനം അർത്ഥമാക്കുന്നത്; വംശം, നിറം, പിന്തുടർച്ച തുടങ്ങിയവയുടേയോ അല്ലെങ്കിൽ ദേശീയമോ, പ്രാദേശികമോ ആയ ഉത്ഭവത്തിന്റെയോ അടിസ്ഥാനത്തിൽ, രാഷ്ട്രീയ, സാമൂഹ്യ, സാമ്പത്തിക, സാംസ്കാരിക രംഗത്തെയോ പൊതുജീവിതത്തിലെ മറ്റേതെങ്കിലും മേഖലയിലെയോ മനുഷ്യാവകാശത്തിന്റെയോ മറ്റേതെങ്കിലും അടിസ്ഥാനാവകാശങ്ങളുടെയോ സമാനതയ്ക്കായുള്ള ഏതെങ്കിലും തരത്തിലുള്ള അംഗീകാരത്തെയോ, ആസ്വാദനത്തെയോ, അനുഭവത്തെയോ, കർമ്മത്തിനെയോ അസാധുവാക്കുന്നതിനോ, നിഷേധിക്കുന്നതിനെയോ ആയ ഏതെങ്കിലും തരത്തിലുള്ള വ്യത്യാസം, ഒഴിവാക്കൽ, നിയന്ത്രണം എന്നിവ ഏർപ്പെടുത്തുന്നതിനെ ആകുന്നു." എന്ന് എല്ലാത്തരം വംശീയവിവേചനത്തിനും എതിരായ ഐക്യരാഷ്ട്ര സംഘടനയുടെ സാർവ്വദേശീയ കൺവെൻഷൻ പറയുന്നു.
ദക്ഷിണാഫ്രിക്കയിലെ വർണ്ണവിവേചനം
ദക്ഷിണാഫ്രിക്കയിലെ ഭൂരിപക്ഷജനവിഭാഗത്തിന്റെ അവകാശങ്ങളെ അടിച്ചമർത്തിക്കൊണ്ട് ന്യൂനപക്ഷമായ വെള്ളക്കാരുടെ ഭരണം നിലനിർത്താൻ നാഷനൽ പാർട്ടി നടപ്പിലാക്കിയതും 1948 മുതൽ 1994 വരെ നിലവിലുണ്ടായിരുന്നതുമായ വർഗ്ഗീകരണ നിയമവ്യവസ്ഥയാണ്‌ അപ്പാർട്ട്ഹൈഡ് അഥവാ അപ്പാർത്തീഡ്.
ഇസ്രയേലിലെ വർണ്ണവിവേചനം
ഫലസ്തീനികൾക്കെതിരെ, പ്രധാനമായും വെസ്റ്റ് ബാങ്കിന്റെയും ഗസ്സയുടേയും അധിനിവേശത്തിൽ ഇസ്രായേൽ പ്രയോഗിക്കുന്ന വർണ്ണവിവേചനമാണ് ഇതുകൊണ്ട് അർത്ഥമാക്കുന്നത്. ഈ സന്ദർഭത്തിൽ വർണ്ണവിവേചനം എന്ന പദം അന്താരാഷ്ട്ര നിയമത്തിലെ വർണ്ണവിവേചനത്തിന്റെ കുറ്റകൃത്യത്തെ സൂചിപ്പിക്കുന്നു. അല്ലെങ്കിൽ ദക്ഷിണാഫ്രിക്കയിലെ വർണ്ണവിവേചനവുമായി താരതമ്യപ്പെടുത്തുമ്പോൾ ഇത് ഒരു സാമ്യതയെ സൂചിപ്പിക്കുന്നു. ചില വ്യാഖ്യാതാക്കൾ ഇസ്രായേലിലെ അറബ് പൗരന്മാരോട് ഇസ്രായേൽ പെരുമാറുന്നത് അടയാളപ്പെടുത്തുന്നതിനായി ഈ പദം ഉപയോഗിക്കുന്നു. രണ്ടാം ക്ലാസ് പൗരന്മാരായി അവരുടെ നില അവർ വിവരിക്കുന്നു.
പുറത്തേയ്ക്കുള്ള കണ്ണികൾ
വർഗ്ഗം:വർണ്ണവിവേചനം
ചാത്തന്നൂർ
കൊല്ലം നഗരത്തിൽ നിന്നും തിരുവനന്തപുരത്തേയ്ക്കുളള ദേശീയപാത47-ൽ ,ഇത്തിക്കര ആറിന്റെ തീരത്ത്,കൊല്ലത്ത് നിന്നും 16 കിലോമീറ്റർ തെക്കുള്ള ഒരു ചെറിയ പട്ടണമാണ്‌ ചാത്തന്നൂർ.തലസ്ഥാന നഗരിയായ തിരുവനന്തപുരത്തുനിന്നും 55കിലോമീറ്റർ വടക്ക് സ്തിഥി ചെയ്യുന്നു. ചാത്തന്നൂർ ഗ്രാമപ്പഞ്ചായത്തിന്റെ ആസ്ഥാനമാണ്‌ ചാത്തന്നൂർ പട്ടണം. ഇതോടൊപ്പം തന്നെ ചാത്തന്നൂർ നിയോജക മൺധലത്തിന്റെയും ഇത്തിക്കര ബ്ലോക്കിന്റെയും ആസ്ഥാനമാണിത്.അനേകം സർക്കാർ ഓഫീസുകളും സ്തിഥി ചെയ്യുന്ന ഒരു സ്ഥലം കൂടിയാണ് ചാത്തന്നൂർ. കെ.എസ്.ആർ.റ്റി.സി.യുടെ സ്റ്റേഷനും ഇവിടെയുണ്ട്. സഹകരണ സ്പിന്നിംഗ് മിൽ, ശ്രീനാരായണ കോളേജ്, സർക്കാർ ഐ.റ്റി.ഐ, മിനി സിവിൽ സ്റ്റേഷൻ എന്നിവയും ചാത്തന്നൂരിൽ സ്ഥിതി ചെയ്യുന്നു.
ഇവിടെ നിന്ന് തെക്കോട്ട് 4 കിലോ മീറ്റർ യാത്ര ചെയ്താൽ പോളച്ചിറയിൽ എത്തിച്ചേരാം. ഇതൊരു ടൂറിസ്റ്റ് സങ്കേതമാണ്. പൂതക്കുളം ആനത്താവളം ഇവിടെ നിന്നും ഒരു കിലോമീറ്റർ മാത്രം അകലെ ചിറക്കരത്താഴത്താണ്.വിളപ്പുറം എന്ന സ്ഥലത്തു നിന്ന് ഒരു കിലോമീറ്റർ മാത്രം അകലെയാണ് പോളച്ചിറ. ചാത്തന്നൂർ എസ്.എൻ.കോളേജ് സ്ഥിതി ചെയ്യുന്ന ഉളിയനാടും തൊട്ടടുത്തു തന്നെ.
ചാത്തന്നൂർ ജംഗ്ഷനിൽ നിന്ന്  ഏകദേശം അര കിലോമീറ്റർ മാത്രം പോയാൽ കെ.സ്.ആർ.ടി.സി ബസ്‌ സ്റ്റേഷനും പുതിയതായി പ്രവർത്തനം ആരംഭിച്ച മിനി സിവിൽ സ്റ്റേഷനും സ്ഥിതി  ചെയ്യുനത്
ചാത്തന്നൂർ ഒരു സ്പെഷ്യൽ ഗ്രേഡ് പഞ്ചായത്താണ്. ഇത് വിഭജിച്ച് പുതിയതായി രൂപവത്കരിച്ച ചിറക്കര ഗ്രാമപ്പഞ്ചായത്തിലാണ് പോളച്ചിറ ഉൾപ്പെട്ടിട്ടുള്ളത്.ജി.എസ്‌.ജയലാൽ ആണ് ചാത്തന്നൂർ നിയോജകമണ്ഡലത്തിലെ ഇപ്പോഴത്തെ എം.എൽ.എ. ഇക്കഴിഞ്ഞ (2021) നിയമസഭാ തിരഞ്ഞെടുപ്പിൽ ബിജെപി സ്ഥാനാർഥി ബി.ഗോപകുമാർ രണ്ടാം സ്ഥാനം നേടി.കോൺഗ്രസ് സ്ഥാനാർഥിയായ എൻ.പീതാംബരക്കുറുപ്പ് കുറുപ്പ് മൂന്നാം സ്ഥാനത്തെത്തി.
ആരാധനാലയങ്ങൾ
വരിഞ്ഞം ശ്രീ ഭദ്രകാളി ക്ഷേത്രം കുറുങ്ങൽ ശ്രീ വള്ളുവർ കാടിയാതി ക്ഷേത്രം
പ്രശസ്തരായ ചാത്തന്നൂരുകാർ
മാധ്യമ പ്രവർത്തകർ
ആർട്ടിസ്റ്റ്
അബി ചാത്തന്നൂർ (ഫിലിം-സിനി ആർട്ടിസ്റ്റ്)
മേലേടത്ത് ഭഗവതി ക്ഷേത്രം, കടമ്പൂർ
കണ്ണൂർ ജില്ലയിലെ കടമ്പൂർ ഗ്രാമത്തിലെ മേലേടത്ത് കുടുംബാംഗങ്ങളുടെ വകയായാണ് ഈ ക്ഷേത്രം. എല്ലാ വർഷവും മലയാളം കലണ്ടർ അനുസരിച്ച് മീനം 15, 16, 17 തീയതികളിലാണ് ഇവിടുത്തെ ഉത്സവം.
വർഗ്ഗം:കണ്ണൂർ ജില്ലയിലെ ക്ഷേത്രങ്ങൾ
കതൃക്കടവ്
എറണാകുളം ജില്ലയിലെ കൊച്ചി നഗരത്തിലുള്ള ഒരു സ്ഥലമാണു് കതൃക്കടവ്. കലൂരിന്റെയും കടവന്ത്രയുടെയും ഇടയിലുള്ള ഒരു സ്ഥലമാണ് കതൃക്കടവ്. പൊതുമേഖലാസ്ഥാപനമായ കെൽട്രോൺ നോളജ് സെന്റർ കതൃക്കടവ് പാലത്തിന്റെ അടുത്താണ് സ്ഥിതി ചെയ്യുന്നത്.
അവലംബം
വർഗ്ഗം:കൊച്ചിയുടെ പ്രാന്തപ്രദേശങ്ങൾ
വിർജിൻ ആൻഡ് ചൈൽഡ് വിത്ത് സെയിന്റ്സ് ബാർബറ ആന്റ് കാതറിൻ
1515–25 നും ഇടയിൽ ഫ്ലെമിഷ് ആർട്ടിസ്റ്റ് ക്വെന്റിൻ മാറ്റ്സിസ് ചിത്രീകരിച്ച ഗ്ലൂസൈസ് ശൈലിയിലുള്ള ലിനൻ ചിത്രമാണ് വിർജിൻ ആൻഡ് ചൈൽഡ് വിത്ത് സെയിന്റ്സ് ബാർബറ ആന്റ് കാതറിൻ. പതിനാറാം നൂറ്റാണ്ടിന്റെ തുടക്കത്തിൽ വാഴ്ത്തപ്പെട്ട പതിനാല് വിശുദ്ധസഹായികളിൽ ഏറ്റവും പ്രധാനപ്പെട്ട രണ്ട് വിശുദ്ധരായ ബാർബറയ്ക്കും അലക്സാണ്ട്രിയയിലെ കാതറിനുമിടയിൽ, ശിശു യേശുവിനെയും പിടിച്ച് കന്യാമറിയം സിംഹാസനത്തിൽ ഇരിക്കുന്നതായി ചിത്രീകരിച്ചിരിക്കുന്നു. കാതറിൻറെ വിരലിൽ ഒരു മോതിരം അണിയിയ്ക്കാൻ യേശു ചായ്‌വ് കാണിക്കുന്നു. അവരുടെ ദർശനത്തെ പരാമർശിച്ച്, നിഗൂഢമായ ദാമ്പത്യത്തിൽ മറിയക്ക് യേശു ജനിച്ചതായി കണക്കാക്കുന്നു. വിശുദ്ധരെ തിരിച്ചറിയുന്ന മറ്റ് സൂചകങ്ങളിൽ തകർന്ന ചക്രം ഉൾപ്പെടുന്നു. ഇത് കാതറിൻ നേരിട്ട പീഡാനുഭവത്തെ സൂചിപ്പിക്കുന്നു. ഗോപുരം, ബാർബറയുടെ ജയിൽവാസത്തിനും ഒടുവിൽ പിതാവിന്റെ കൈകളിൽ ശിരഛേദം ചെയ്യലിനുമുള്ള ഒരു സൂചന നൽകുകയും ചെയ്യുന്നു.
ഗ്രന്ഥസൂചിക
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ വർഗ്ഗം:ലണ്ടനിലെ ദേശീയ ഗാലറിയിലെ ശേഖരങ്ങൾ
വിസ്ത
വിസ്ത (Spanish: view) അമേരിക്കൻ ഐക്യനാടുകളിലെ തെക്കൻ കാലിഫോർണിയയിൽ വടക്കുപടിഞ്ഞാറൻ സാൻ ഡിയാഗോ കൗണ്ടിയിൽ സ്ഥിതിചെയ്യുന്ന ഒരു നഗരമാണ്. സാൻ ഡിയാഗോ മെട്രോപ്പോളിറ്റൻ ഏരിയയിലെ ഒരു ഇടത്തരം നഗരമായ വിസ്തയിലെ ജനസംഖ്യ 101,659 ആണ്.
ചരിത്രം
1798 ൽ സാൻ ലൂയിസ് റേ മിഷൻ സ്ഥാപിക്കുന്നതുവരെ ലൂയിസെനോ ഇന്ത്യൻസായിരുന്നു ഈ പ്രദേശത്തെ യഥാർത്ഥ നിവാസികൾ. ഈ മിഷൻയുഗത്തിന്റെ അഭിവൃദ്ധി 1830 കളിൽ സ്പെയിനിൽ നിന്ന് മെക്സിക്കോയ്ക്കു സ്വാതന്ത്ര്യത്തോടെ ലഭിച്ചതോടെ ഇല്ലാതായി. മെക്സിക്കൻ ഗവൺമെന്റ് പലതരം ആളുകളിലേക്ക് ഭൂമി ഉടമസ്ഥാവകാശം അനുവദിച്ചുകൊടുക്കുകയും അങ്ങനെ കാലിഫോർണിയയിലെ റാഞ്ചോ (മേച്ചിൽ പ്രദേശം) കാലഘട്ടം ആരംഭിക്കുകയും ചെയ്തു. റാഞ്ചോ ഗ്വാജോം, റാഞ്ചോ ബ്യൂവേന വിസ്ത, അഗ്വ ഹെഡിയോൺഡ വൈ ലോസ് മനോസ് എന്നിങ്ങനെ വിസ്ത പ്രദേശത്ത് മൂന്ന് റാഞ്ചുകളാണ് അനുവദിക്കപ്പെട്ടത്.
1850 കളിൽ മാറിയ രാഷ്ട്രീയ സാഹചര്യങ്ങളും ജലദൌർലഭ്യവും കാരണമായി റാഞ്ചോകൾ ക്ഷയിക്കുവാൻ തുടങ്ങി.1850 ൽ കാലിഫോർണിയ ഐക്യനാടുകളിലെ ഒരു സംസ്ഥാനമായിത്തീർന്നശേഷം ഈ പ്രദേശത്തേയ്ക്കുള്ള കുടിയേറ്റക്കാരുടെ തള്ളിക്കയറ്റം വർദ്ധിക്കുകയും അവർ ചെറിയ കാർഷികഭൂമികൾ കൈവശപ്പെടുത്തുകയും ചെയ്തു.
വിസ്ത മേഖലയിലെ ഒരു കുടിയേറ്റക്കാരനായ ജോൺ ഫ്രേസിയർ, പ്രദേശത്ത് ഒരു പോസ്റ്റ് ഓഫീസ് തുറക്കാൻ അപേക്ഷിക്കുകയും നഗരത്തിനായി ഒരു പേരിനു വേണ്ടി പല തവണ ശ്രമിച്ചതിനു ശേഷം (ഫ്രേസിയേർസ് ക്രോസ്സിംഗ്, ബ്യൂന വിസ്ത തുടങ്ങിയ പേരുകൾ ഇതിനകം മറ്റു പട്ടണങ്ങൾക്കായി എടുത്തിരുന്നു) ഫ്രേസിയർ ഒടുവിൽ "വിസ്ത" എന്ന പേരു തെരഞ്ഞെടുക്കുകയും ചെയ്തു.1882 ൽ ആദ്യത്തെ പോസ്റ്റ് ഓഫിസ് ഇവിടെ തുറന്നതോടെ വിസ്ത എന്ന പേര് ഔദ്യോഗികമായി നിലവിൽവന്നു.
1870 ൽ ബെർണാഡ് ഡെൽപി എന്നയാൾ, ഫ്രാൻസിൽ നിന്നെത്തുകയും ഇന്നത്തെ ഈസ്റ്റ് വിസ്ത വീഥി, ഫൂട്ട്ഹിൽ ഡ്രൈവ് എന്നിവയുടെ ജംഗ്ഷനിലെ "ഡെൽപി കോർണേഴ്സ്" എന്ന പേരിൽ അറിയപ്പെടാൻ തുടങ്ങിയ ഏരിയ സ്ഥാപിക്കുകയും ചെയ്തു.1879 ൽ അദ്ദേഹത്തിന്റെ അനന്തരവൻ ജൂൾസ് ജാക്വസ് ഡെലിപി അദ്ദേഹത്തോടൊപ്പം ചേരുകയും അവരൊന്നിച്ച് നൂറുകണക്കിന് ഏക്കർ മുന്തിരി നട്ടുപിടിപ്പിക്കുകയും ചെയ്തു.1886 ൽ അവർ രാജ്യത്തെ ആദ്യത്തെ വിജയകരമായ വൈൻ ഉൽപ്പാദനശാല നിർമ്മിച്ചു. നിരോധന കാലഘട്ടത്തിൽ ഈ വൈൻ ഉൽപ്പാദനശാല അടച്ചുപൂട്ടിയിരുന്നു.
ജലദൗർലഭ്യം മൂലം 1910 കളുടെ ആരംഭത്തോടെ 1,000 താമസക്കാരിൽ താഴെ മാത്രമായി വിസ്ത വളരെ സാവധാനമാണ് വളർന്നത്.1923 ൽ ജനങ്ങളുടെ വോട്ടിനൊപ്പം വിസ്ത ജലസേചന ജില്ലയ്ക്ക് ഹെൻഷാ തടാകത്തിൽ നിന്നുള്ള ഒരു പുതിയ ജലവിതരണ സംവിധാനം നിർമ്മിക്കാൻ ആവശ്യമായ ഫണ്ട് ഉണ്ടായിരുന്നു. താമസംവിനാ നഗരമദ്ധ്യത്തിൽ പുതിയ കെട്ടിടങ്ങൾ ഉയർന്നുവന്നു. തക്കാളി, സെലറി, സിട്രസ് പഴങ്ങൾ തുടങ്ങിയ വിളകളുടെ കൃഷിയോടെ കാർഷികരംഗം അഭിവൃദ്ധി പ്രാപിക്കാൻ തുടങ്ങി. ചില മലനിരകളിൽ അവോക്കാഡോ നട്ടുവളർത്തുകയും 1948- ആയപ്പോഴേയ്ക്കും വിസ്ത, "ലോകത്തിന്റെ അവക്കഡോ ക്യാപിറ്റൽ" എന്ന അപരനാമത്തിലറിയപ്പെടുകയും ചെയ്തു. രണ്ടാം ലോകമഹായുദ്ധത്തിനുശേഷം, ജനസംഖ്യയിലെ വർദ്ധനവ്, ഭവനനിർമ്മാണം എന്നിവയാൽ കാർഷിക വ്യവസ്ഥ ക്ഷയിക്കുകയും ചെയ്തു. 1963 ജനുവരി 23 ന് സിറ്റി ഓഫ് വിസ്റ്റ സംയോജിപ്പിച്ച് കോർപ്പറേഷനായിത്തീർന്നു.1970 കൾ മുതൽ 2000 ന്റെ തുടക്കം വരെയുള്ള തുടർച്ചയായ ഭവനനിർമ്മാണമേഖലയുടെ കുതിച്ചുകയറ്റം വിസ്തയിലെ ജനസംഖ്യയുടെ വർദ്ധനവിനു കാരണമായി. ഭവനനിർമ്മാണ മേഖലയുടെ കുതിച്ചുകയറ്റത്തിന്റെ സമയത്ത് ഒട്ടനവധി അപ്പാർട്ട്മെന്റ് കോംപ്ലക്സുകളും നിർമ്മിക്കപ്പെട്ടു. 1980 കളിൽ പല ലഘു നിർമ്മാണ വ്യവസായങ്ങളും നഗരത്തിന്റെ തെക്കുഭാഗത്തുള്ള ബിസിനസ് പാർക്കിലേക്ക് നീങ്ങിയിരുന്നു. 1990-കളിൽ വാൾമാർട്ട്, ടാർജറ്റ്, കോസ്റ്റോ എന്നീ വൻകിട സ്റ്റോറുകൾ തുറക്കപ്പെട്ടു. 1993 ൽ വിസ്ത യൂനിഫൈഡ് സ്കൂൾ ഡിസ്ട്രിക്ട് ബോർഡ്, ബയോളജി പാഠ്യപദ്ധതിയിലേക്ക് ക്രിയേഷനിസ്റ്റ്, പരിണാമ വിരുദ്ധ വീക്ഷണങ്ങൾ കൂട്ടിച്ചേർക്കാൻ ഉദ്യമിച്ചു പരാജയപ്പെട്ടപ്പോൾ വിസ്ത ഒരു ദേശീയ വിവാദത്തിൽ ഉൾപ്പെട്ടിരുന്നു.
ഭൂമിശാസ്ത്രവും കാലാവസ്ഥയും
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച്, നഗരത്തിന്റെ ആകെ വിസ്തീർണ്ണം 18.7 ചതുരശ്ര മൈൽ (48 കിമീ2) ആണ്. ഇതു മുഴുവനും കരഭൂമിയാണ്. ഇതൊരു മലയോര നഗരമാണ്.
അവലംബം
വർഗ്ഗം:കാലിഫോർണിയയിലെ നഗരങ്ങൾ
കെ.കെ. അരൂർ
ജീവിതരേഖ
1907-ൽ ചേർത്തല താലൂക്കിൽ അരൂർ വില്ലേജിൽ മരയ്ക്കാൻ പറമ്പുവീട്ടിൽ കെ. കേശവപിള്ളയുടെയും ഭാര്യ പാർവതിയമ്മയുടെയും മകനായി ജനിച്ചു. ഇദ്ദേഹത്തിന്റെ പൂർണമായ പേര് കെ. കുഞ്ചുനായർ എന്നാണ്. കോട്ടയ്ക്കൽ വൈദ്യരത്നം പി.എസ്.വാര്യർ സംഘടിപ്പിച്ച പരമശിവവിലാസം നാടകക്കമ്പനിയിൽ 1919 മുതൽ 1937 വരെ നടൻ എന്ന നിലയിൽ സഹകരിച്ചു.
സംഗീതത്തിലും നടനകലയിലും ശാസ്ത്രീയ പരിജ്ഞാനവും പ്രായോഗികപരിശീലനവും 'കുഞ്ചു' എന്ന് അറിയപ്പെട്ടിരുന്ന കെ. കുഞ്ചുനായർ നേടിയത് ഈ കാലഘട്ടത്തിലാണ്. 1938-ൽ മലയാളത്തിലെ ആദ്യത്തെ ശബ്ദചലച്ചിത്രമായ ബാലൻ സേലം മോഡേൺ തിയെറ്റേഴ്സ് നിർമിച്ചപ്പോൾ നായകനായി അഭിനയിച്ച ഇദ്ദേഹം കെ.കെ. അരൂർ എന്ന പേരിൽ അറിയപ്പെട്ടു. രണ്ടാമത്തെ മലയാള ശബ്ദചിത്രമായ ജ്ഞാനാംബികയിലെ (1940) നായകനായി അഭിനയിച്ചതും അരൂർ തന്നെയായിരുന്നു. അതിനുശേഷം കുറേനാൾ സ്വന്തം നിലയിൽ ഒരു സംഗീതാധ്യാപകനായി കഴിഞ്ഞു.
1943 മുതൽ കടയ്ക്കാവൂർ എസ്.എസ്. നടനസഭ, വൈക്കം ഓം ശിവാനന്ദ സംഗീത നടനസഭ, ചെങ്ങന്നൂർ സുകുമാര കലാസമിതി, ഓച്ചിറ പരബ്രഹ്മോദയനടനസഭ തുടങ്ങിയ നാടകക്കമ്പനികൾ നടത്തിയ നാടകങ്ങളിൽ അഭിനേതാവ് ആയിരുന്നു. 1949 മുതൽ ഹരികഥാപ്രസ്ഥാനത്തിലേക്കു തിരിഞ്ഞു. കേരള കേസരി, കുടുംബിനി തുടങ്ങിയ ചിത്രങ്ങളിലും അഭിനയിച്ചിട്ടുണ്ട്. 1968-ൽ കെ.കെ. അരൂർ അന്തരിച്ചു. കുടുംബിനിയിലാണ് ഇദ്ദേഹം അവസാനമായി അഭിനയിച്ചത്.
അവലംബം
വർഗ്ഗം:1907-ൽ ജനിച്ചവർ വർഗ്ഗം:1968-ൽ മരിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:മലയാളചലച്ചിത്രനടന്മാർ വർഗ്ഗം:ആലപ്പുഴ ജില്ലയിൽ ജനിച്ചവർ
നക്ഷത്രവൃക്ഷങ്ങൾ
ഭാരതീയജ്യോതിഷത്തിൽ അശ്വതി മുതൽ രേവതി വരെയുള്ള ഇരുപത്തിയേഴു നക്ഷത്രങ്ങളിൽ ഓരോ നക്ഷത്രത്തിനും ഓരോ വൃക്ഷം കല്പ്പിക്കപ്പെട്ടിട്ടുണ്ട്. ഓരോ നാളിൽ ജനിച്ചവരും ജനിച്ചവർ നക്ഷത്രവൃക്ഷങ്ങളെ നശിപ്പിക്കാതിരിക്കുകയും, നട്ടുപരിചരിച്ച് വളർത്തുകയും ചെയ്താൽ ആയുസ്സും, ആരോഗ്യവും ഐശ്വര്യവും ഉണ്ടാകുമെന്നാണ് വിശ്വാസം.
അവലംബം
http://vanaprabodhini.org/Nakshatra.htm
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ജ്യോതിഷം
നൗറുവിലെ വിദ്യാഭ്യാസം
നൗറുവിൽ വിദ്യാഭ്യാസം നിർബന്ധിതമാണ്'''. '''മൂന്നു പ്രാഥമികവിദ്യാലയങ്ങളും 2 സെക്കന്ററി വിദ്യാലയങ്ങളും ഉൾപ്പെടെ നൗറുവിൽ 11 സ്കൂളുകൾ ഉണ്ട്. (നൗറു സെക്കന്ററി സ്കൂളും കോളജും ഇതിലുൾപ്പെടും). പ്രത്യേക പരിഗണന അർഹിക്കുന്ന കുട്ടികൾക്കായി ഏബിൾ/ഡിസേബിൾ കേന്ദ്രങ്ങളുമുണ്ട്. ഈ സ്കൂളുകളിൽ വിദ്യാഭ്യാസം സൗജന്യമാണ്. ആസ്ട്രേലിയൻ ഡിപ്പാർട്മെന്റ് ഓഫ് ഫോറിൻ അഫയേഴ്സ് ആന്റ് ട്രേഡ് കണക്കനുസരിച്ച് നൗറുവിൽ 3,026 കുട്ടികൾ സ്കൂളിൽ ചേർന്നു പഠിക്കുന്നുണ്ട്. 2013 മുതൽ നൗറുവിന്റെ വിദ്യാഭ്യാസകാര്യ മന്ത്രി, ചാർമൈൻ സ്കോട്ടി ആകുന്നു.
നവുറുവിലെ ഐവോ ഡിസ്ട്രിക്റ്റിൽ യൂണിവേഴ്സിറ്റി ഓഫ് സൗത് പസിഫിക്കിന്റെ കാമ്പസുണ്ട്. 1970കളിൽ ആണ് യൂണിവേഴ്സിറ്റി ഓഫ് സൗത് പസിഫിക്ക് വിദൂരവിദ്യാഭ്യാസം തുടങ്ങിയത്. 1987ൽ പ്രാദേശിക കാമ്പസ് തുടങ്ങി. വിദ്യാഭ്യാസത്തിന്റെ വിവിധ മേഖലകളും ബിസിനസ്സും ആണു പ്രധാനമായി പഠിപ്പിച്ചുവരുന്നത്. തുടർവിദ്യാഭ്യാസവും ഈ കാമ്പസിൽ ലഭ്യമാണ്. ഇടത്ത്‌|ലഘുചിത്രം|A classroom at Nauru Secondary School after refurbishment as part of an Australian aid package to the island state. ഇരുപതാം നൂറ്റാണ്ടിന്റെ ആദ്യപാതത്തിൽ പ്രൊട്ടസ്റ്റാന്റ് മിഷനറിമാരാണ് നവുറുവിലെ വിദ്യാഭ്യാസപ്രവർത്തനങ്ങൾ ആദ്യമായി തുടങ്ങിയത്. നവുറുവിലെ ആദ്യ സ്കൂൾ മിഷനറി ആയ ഫിലിപ്പ് ഡെലാപ്പൊർട്ടെ നവുറുഭാഷയിൽ തുടങ്ങി. 1923ൽ യുണൈറ്റഡ് കിങ്ഡം, ആസ്ട്രേലിയ, ന്യൂ സീലാന്റ് എന്നിവ സംയുക്തമായി നവുറുവിലെ വിദ്യാഭ്യാസം നിർബന്ധിതമാക്കുകയും ഇംഗ്ലിഷ് ഭാഷയെ അടിസ്ഥാനമാക്കിയുള്ള പാഠ്യപദ്ധതി സ്ഥാപിക്കുകയുംചെയ്തു. 2007ൽ ആസ്ട്രേലിയയിലെ ഓസെയ്ഡ് എന്ന സംഘടന നൗറു സെക്കന്ററി വിദ്യാഭ്യാസം പുനഃസംഘടിപ്പിക്കാൻ സഹായം ചെയ്തു. 2010ൽ ഈ പ്രൊജക്ട് പൂർണ്ണമായി.
അകിഹിതോ
ജപ്പാന്റെ 125-ം ചക്രവർത്തി (1989-2019). പിതാവായ ഹിരോഹിതോ ചക്രവർത്തിയുടെ നിര്യാണത്തെത്തുടർന്ന് 1990 ന. 12-ന് സ്ഥാനാരോഹണം ചെയ്തു. ജപ്പാൻ ചക്രവർത്തിയായ ഹിരോഹിതോ യുടെ സീമന്തപുത്രനായി 1933 ഡി. 23-ന് ജനിച്ചു. 1940-ൽ പീയേഴ്സ് സ്കൂളിൽ ചേർന്നു വിദ്യാഭ്യാസം ആരംഭിച്ചു. 1946-ൽ ജൂനിയർ സ്കൂളിലും 1949-ൽ സീനിയർ ഹൈസ്കൂളിലും ചേർന്ന് വിദ്യാഭ്യാസം തുടർന്നു. രാഷ്ട്രമീമാംസ, ധനതത്വശാസ്ത്രം എന്നീ വിഷയങ്ങളിൽ ഉന്നത വിദ്യാഭ്യാസാർഥം 1952-ൽ ഗാക്കുഷു യിൻ സർവകലാശാലയിൽ ചേർന്നു. അകിഹിതോ
സസ്യശാസ്ത്രവും ജന്തുശാസ്ത്രവും രാജകുമാരന് താത്പര്യമുള്ള വിഷയങ്ങളാണ്. കുതിരസവാരി, ടെന്നിസ്, നീന്തൽ‍, സ്ക്കീയിംഗ് തുടങ്ങിയ വിനോദങ്ങളിൽ ഇദ്ദേഹം തത്പരനാണ്. കീഴ്വഴക്കങ്ങളിൽ നിന്ന് വ്യത്യസ്തമായി, സാധാരണക്കാരിയും ഒരു വ്യാപാരിയുടെ പുത്രിയുമായ മിച്ചിക്കോ ഷോഡയെ 1959-ൽ അകിഹിതോ വിവാഹം കഴിച്ചു. ഈ ദമ്പതികൾക്ക് നരുഹിതോ (ഹിരോനോമിയ 1960), ഫുമിഹിതോ (അയനോമിയ 1965) എന്നീ രണ്ടു പുത്രന്മാരും സയാകോ (1969) എന്ന പുത്രിയും ജനിച്ചു. നരുഹിതോ രാജകുമാരൻ ജപ്പാൻ സിംഹാസനത്തിനവകാശിയാണ്. രാജകുടുംബാംഗങ്ങൾ ജനിക്കുമ്പോൾ മാതാപിതാക്കൻമാരിൽനിന്ന് വേർപെടുത്തി പ്രത്യേക ധാത്രികളുടെയും അദ്ധ്യാപകന്മാരുടെയും സംരക്ഷണയിലും മേൽനോട്ടത്തിലും വളർത്തുക എന്ന പരമ്പരാഗതമായ ആചാരത്തിനു വിരുദ്ധമായി കുട്ടികളെ ടോഗുകൊട്ടാരത്തിൽ സാധാരണ കുടുംബാന്തരീക്ഷത്തിൽ മാതാപിതാക്കന്മാർ വളർത്തുകയാണുണ്ടായത്.
വീഡിയോ
http://www.youtube.com/watch?v=c0mZfpOfQYc
വർഗ്ഗം:ജപ്പാനിലെ ചക്രവർത്തിമാർ വർഗ്ഗം:1933-ൽ ജനിച്ചവർ വർഗ്ഗം:ഡിസംബർ 23-ന് ജനിച്ചവർ
വെൽഷ് കോബ് കുതിര
കുതിരവളർത്തലിൽ ഏറ്റവും പഴക്കം ചെന്ന ദേശങ്ങളിൽ ഒന്നാണ് വെയ്ൽസ്. അവിടുത്തെ പ്രധാനപ്പെട്ട ഒരു കുതിരയിനമാണ് വെൽഷ് കോബ്. ഉയരം കുറഞ്ഞ കാലുകളോടു കൂടിയ ഓട്ടക്കുതിരകളാണ് കോബുകൾ. കുതിരയോട്ട മത്സരവേദിയിലെ സുന്ദരന്മാരാണ് ഇവ. മത്സരക്കുതിര എന്ന നിലയിൽ ലോകത്തിലെ വിവിധ രാജ്യങ്ങളിലേക്ക് ഇവയെ കയറ്റി അയയ്ക്കാറുണ്ട്. പൌവയ്സ് കോബ് എന്നാണ് അക്കാലത്ത് ഇവ അറിയപ്പട്ടിരുന്നത്. 15-ആം നൂറ്റാണ്ടിൽ ജീവിച്ചിരുന്ന ഗുട്ടോർ ഗ്ലൈൻ എന്ന വെൽഷ് കവി ഈ കുതിരകളെക്കുറിച്ച് ധാരാളം കവിതകൾ രചിച്ചിട്ടുണ്ട്. പണ്ടുകാലം മുതലേ തന്നെ വെൽഷ് കോബ് കുതിരകളെ കൃഷിസ്ഥലത്തെ ജോലികൾ ചെയ്യാനും വണ്ടി വലിക്കാനും ധാരാളമായി ഉപയോഗിച്ചിരുന്നു. മോട്ടോർ കാറുകളുടെ വരവിനു മുൻപ്, വേഗതയും ആകർഷണീയവുമായ വെൽഷ് കോബുകളെ തങ്ങളുടെ കുതിരവണ്ടികളിൽ ഉപയോഗിക്കാൻ ഡോക്ടർമാരും വ്യാപാരികളും മറ്റു സമ്പന്നന്മാരും മത്സരിച്ചിരുന്നു. ഒരുകാലത്ത് സൈന്യത്തിലും സേവനമനുഷ്ഠിച്ചിട്ടുള്ള വെൽഷ് കോബ് കുതിരകൾ.കുടുംബങ്ങളുടെ വിശ്വസ്തനായ സഹായി എന്ന നിലയിലും പ്രസിദ്ധിനേടിയിട്ടുണ്ട്. 15 ഹാൻസ് ഉയരമുള്ള ഇവയ്ക്ക് പ്രധാനമായും തവിട്ടു നിറമാണുള്ളത്.
വർഗ്ഗം:കുതിരകൾ
Merlyn mynydd Cymreig Welsh Pony and Cob Welsh Cob (seksjon D) Welsh Cob Welsh cob
പച്ചാളം
എറണാകുളം ജില്ലയിലെ കൊച്ചി നഗരത്തിലുള്ള ഒരു പ്രധാന സ്ഥലമാണു് പച്ചാളം.
അവലംബം
വർഗ്ഗം:കൊച്ചിയുടെ പ്രാന്തപ്രദേശങ്ങൾ
ഖുത്ബ് ശാഹി രാജവംശം
തെക്കേ ഇന്ത്യയിലെ ഗോൽക്കൊണ്ട ഭരിച്ചിരുന്ന രാജവംശമാണ് കുത്ത്ബ് ഷാഹി രാജവംശം (ഉർദ്ദു:  سلطنت قطب شاهی  ). ഈ രാജവംശത്തിലെ അംഗങ്ങൾ കുത്തബ് ഷാഹികൾ എന്ന് അറിയപ്പെട്ടിരുന്നു. ഇവർ ഖര കൊയോൻലു എന്ന തുർക്കിഷ് ഗോത്ര വംശജരായ ഷിയ മുസ്ലീങ്ങളായിരുന്നു.
ചരിത്രം
തെലുങ്കരെ ഭരിച്ച ആദ്യ മുസ്ലീം രാജവംശമായിരുന്നു കുത്ത്ബ് ഷാഹി രാജവംശം. ഇവരുടെ ഭരണം തത്ത്വത്തിൽ തെലുങ്കു രാഷ്ട്രത്തെ രണ്ട് രാജ്യങ്ങളായി വിഭജിച്ചു - ഒരു മുസ്ലീം ഭരണത്തിൻ കീഴിലുള്ള രാജ്യവും (തെലുങ്കാന സംസ്ഥാനം) ഒരു ഹിന്ദു ഭരണത്തിൻ കീഴിലുള്ള രാജ്യവും. ഈ രാജവംശം 171 വർഷം ഗോൽക്കൊണ്ട ഭരിച്ചു. 1687-ൽ മുഗൾ ചക്രവർത്തിയായ ഔറംഗസീബ് ഡെക്കാൻ പിടിച്ചടക്കിയത് ഇവരുടെ ഭരണത്തിന് അന്ത്യം കുറിച്ചു.
ഇവരുടെ ഭരണത്തിനു ശേഷവും തെലങ്കാന സംസ്ഥാനം മുസ്ലീം ഭരണത്തിനു കീഴിൽ തുടർന്നു. ഇന്ത്യൻ സർക്കാർ നടത്തിയ ഓപ്പറേഷൻ പോളോ സൈനിക നടപടിയെത്തുടർന്ന് ഹൈദ്രബാദ് സംസ്ഥാനം 1948-ൽ ഇന്ത്യൻ യൂണിയനിൽ ചേരുന്നതു വരെ തെലങ്കാന മുസ്ലീം ഭരണാധികാരികളായിരുന്നു ഭരിച്ചിരുന്നത്.
ഭരണാധികാരികൾ
കുത്തബ് ഷാഹി ഭരണാധികാരികൾ പ്രശസ്തരായ നിർമ്മാണജ്ഞരും അറിവിനെ പ്രോത്സാഹിപ്പിച്ചവരുമായിരുന്നു. ഇവർ പേർഷ്യൻ സംസ്കാരത്തെ മാത്രമല്ല, തദ്ദേശീയ ഡെക്കാൻ സംസ്കാരത്തെയും പ്രോത്സാഹിപ്പിച്ചു. ഇതിനു ഉദാഹരണമാണ് തെലുങ്ക് ഭാഷയും ഉർദ്ദുവിന്റെ ഡെക്കാനി വകഭേദവും. ഗോൽക്കൊണ്ട രാജ്യത്തിന്റെ പ്രധാന ഭാഗമാണ് ഗോൽക്കൊണ്ട. തെലുങ്ക് ഇവരുടെ മാതൃഭാഷ ആയിരുന്നില്ലെങ്കിലും ഗോൽക്കൊണ്ട ഭരണാധികാരികൾ തെലുങ്ക് പഠിച്ചു. ഗോൽക്കൊണ്ടയും പിന്നീട് ഹൈദ്രബാദും ആയിരുന്നു ഇവരുടെ തലസ്ഥാനങ്ങൾ. ഈ രണ്ട് നഗരങ്ങളെയും കുത്ത്ബ് ഷാഹി സുൽത്താന്മാർ മനോഹരമാക്കി. ഈ സുൽത്താനത്തിലെ ഏഴു സുൽത്താന്മാർ ഇവരാണ്:
ശവകുടീരങ്ങൾ
കുത്ത്ബ് ഷാഹി സുൽത്താന്മാരുടെ ശവകുടീരങ്ങൾ ഗോൽക്കൊണ്ടയുടെ പുറം മതിലിൽ നിന്നും ഏകദേശം ഒരുകിലോമീറ്റർ മാറിയാണ്. മനോഹരമായി കൊത്തുപണി ചെയ്ത കല്ലുകൾ കൊണ്ടു നിർമ്മിച്ച ഈ ശവകുടീരങ്ങൾക്കു ചുറ്റും പൂന്തോട്ടങ്ങളുണ്ട്. ഇവ പൊതുജനങ്ങൾക്കായി തുറന്നുകൊടുത്തിരിക്കുന്നു.
പുറത്തുനിന്നുള്ള കണ്ണികൾ
വിഭാഗം:ചരിത്രം വിഭാഗം:ഇന്ത്യാചരിത്രം
വർഗ്ഗം:ഇന്ത്യയിലെ സാമ്രാജ്യങ്ങളും രാജ്യങ്ങളും വർഗ്ഗം:തെലുഗു ജനത വർഗ്ഗം:ആന്ധ്രാപ്രദേശിന്റെ ചരിത്രം
ഇന്ത്യയുടെ പരിസ്ഥിതി പോർട്ടൽ
പരിസ്ഥിതിയും വികസനവും ലക്ഷ്യമാക്കിയാണ് ഭാരത സർക്കാർ ഇന്ത്യൻ‌എൻ‌വയോണ്മെന്റൽ‌പോർട്ടൽ.ഓർഗ് (http://www.indiaenvironmentportal.org.in) എന്ന വെബ് പോർട്ടൽ പുറത്തിറക്കിയിരിക്കുന്നത്. പരിസ്ഥിതിസൗഹാർദ നടപടിലൂടെ മാത്രം വികസനം വ്യാപിപ്പിക്കുക, മനുഷ്യനും പ്രകൃതിയുമായുള്ള ഇഴയടുപ്പം ഊട്ടിഉറപ്പിക്കുക എന്നിവയാണ് ഈ പോർട്ടലിന്റെ ലക്ഷ്യങ്ങൾ. സെന്റർ ഫോർ സയൻസ് ആന്റ് എൻവയോണ്മെന്റും (Center for Science and Environment) നാഷണൽ നോളജ് കമ്മീഷനും (National Knowledge Commission) സംയുക്തമായാണ് ഇതിനു രൂപം നൽകിയത്.
പുറത്തേക്കുള്ള കണ്ണികൾ
വർഗ്ഗം:വെബ്സൈറ്റുകൾ വർഗ്ഗം:ഭാരതസർക്കാർ
ലിസ്സി ഹോസ്പിറ്റൽ ജംഗ്ഷൻ
എറണാകുളം ജില്ലയിലെ കൊച്ചി നഗരത്തിലുള്ള ഒരു സ്ഥലമാണു് ലിസ്സി ഹോസ്പിറ്റൽ ജംഗ്ഷൻ. ലിസ്സി ഹോസ്പിറ്റൽ സ്ഥിതി ചെയ്യുന്നതിനാലാണ് ഈ പ്രദേശം ഈ പേരിൽ അറിയപ്പെടുന്നത്. എറണാകുളം നോർത്ത് റെയിൽവേ സ്റ്റേഷനു സമീത്താണു ഈ സ്ഥലം.
വർഗ്ഗം:കൊച്ചിയുടെ പ്രാന്തപ്രദേശങ്ങൾ
ജാവാസ്ക്രിപ്റ്റ് ഫ്രെയിംവർക്ക്
ജാവാസ്ക്രിപ്റ്റിൽ എഴുതിയ ഒരു ആപ്ലിക്കേഷൻ ഫ്രെയിംവർക്കാണ് ജാവാസ്ക്രിപ്റ്റ് ഫ്രെയിംവർക്ക്. അതിന്റെ നിയന്ത്രണ പ്രവാഹത്തിലെ ഒരു ജാവാസ്ക്രിപ്റ്റ് ലൈബ്രറിയിൽ നിന്ന് ഇത് വ്യത്യാസപ്പെട്ടിരിക്കുന്നു. ഒരു ലൈബ്രറി അതിന്റെ രക്ഷാകർതൃ കോഡ്(parent code) വിളിക്കുന്ന പ്രവർത്തനങ്ങൾ വാഗ്ദാനം ചെയ്യുന്നു, അതേസമയം ഒരു ഫ്രെയിംവർക്ക് മുഴുവൻ ആപ്ലിക്കേഷൻ രൂപകൽപ്പനയും നിർവചിക്കുന്നു. ഒരു ഡവലപ്പർ ഒരു ചട്ടക്കൂടിനെ വിളിക്കുന്നില്ല; പകരം ചില പ്രത്യേക രീതിയിൽ കോഡിനെ വിളിക്കുകയും ഉപയോഗിക്കുകയും ചെയ്യുന്ന ചട്ടക്കൂടാണ് ഇത്. ചില ജാവാസ്ക്രിപ്റ്റ് ഫ്രെയിംവർക്കുകൾ കോഡ് ഗുണനിലവാരവും പരിപാലനവും മെച്ചപ്പെടുത്തുന്നതിനായി ഒരു വെബ് ആപ്ലിക്കേഷനെ ഓർത്തോഗണൽ യൂണിറ്റുകളായി വേർതിരിക്കുന്നതിന് രൂപകൽപ്പന ചെയ്തിട്ടുള്ള മോഡൽ-വ്യൂ-കൺട്രോളർ മാതൃക പിന്തുടരുന്നു. ഉദാഹരണങ്ങൾ:
അവലംബം
വർഗ്ഗം:ജാവാസ്ക്രിപ്റ്റ് ലൈബ്രറികൾ വർഗ്ഗം:ജാവാസ്ക്രിപ്റ്റ്
ആംഗ്ലോ-അറബ് കുതിര
ഫ്രാൻസിലാണ് ആംഗ്ലോ-അറബ് കുതിരകളുടെ ഉദ്ഭവം. ഇംഗ്ലീഷ് തൊറോബ്രഡിന്റെയും അറേബ്യൻ കുതിരകളുടെയും ഗുണങ്ങളുണ്ട് ഈ കുതിരകൾക്ക് ആംഗ്ലോ-അറബ് എന്ന പേര് സിദ്ധിച്ചത്. 16 ഹാൻസ് വരെ ഉയരമുള്ള ഇവയ്ക്ക് തവിട്ടുനിറമോ ചാര നിറമോ ആയിരിക്കും. കാലുകളിലും തലയിലും വെള്ള നിറം കാണാം. തൊറോബ്രഡ് കുതിരകളുടെ കരുത്തും അറേബ്യൻ കുതിരകളുടെ സൌന്ദര്യവും ഒത്തുചേർന്ന ആംഗ്ലോ-അറബ് കുതിരകളെ പൊതുവായ ആവശ്യങ്ങൾക്കും മത്സരങ്ങൾക്കുമാണ് സാധാരണ ഉപയോഗിക്കുക. ഓട്ടക്കുതിരകളുടെ രാജകീയ ഗണത്തിലാണ് ആംഗ്ലോ-അറബ് കുതിരകളെ ഉൾപ്പെടുത്തിയിരികികുന്നത്.
വർഗ്ഗം:കുതിരകൾ
ഏക്കർ
ഇന്റർനാഷണൽ ഏക്കർ
അമേരിക്കയും കോമൺവെൽത്ത് രാജ്യങ്ങളും ഏകോപിച്ച് തീരുമാനിച്ചതനുസരിച്ച് രൂപം കൊണ്ടതാണ് ഇന്റർനാഷണൽ ഏക്കർ. 4,046.8564224 ചതുരശ്ര മീറ്റർ ആണ് ഒരു ഇന്റർനാഷണൽ ഏക്കർ. ഇന്റർനാഷണൽ ഏക്കറും അമേരിക്കൻ സർവേ ഏക്കറും തമ്മിൽ 0.016 ചതുരശ്ര മീറ്റർ മാത്രമേ വ്യത്യാസമുള്ളൂ.
മുഴപ്പിലങ്ങാട്‌ ബീച്ച്
കേരളത്തിലെ കണ്ണൂർ ജില്ലയിലെ ഒരു കടൽത്തീരമാണ് മുഴപ്പിലങ്ങാട് ബീച്ച്. കണ്ണൂരിനും തലശ്ശേരിക്കും ഇടയ്ക്കുള്ള ദേശീയപാത 17-നു സമാന്തരമായി ആണ് ഈ കടൽ തീരം സ്ഥിതിചെയ്യുന്നത്. കേരളത്തിൽ വാഹനങ്ങൾ ഓടിക്കാവുന്ന ഏക ബീച്ച് ഇതാണ്‌. ഏഷ്യയിലെ ഏറ്റവും വലിയ ഡ്രൈവ് ഇൻ ബീച്ച് മുഴപ്പിലങ്ങാട്‌ ബീച്ച് ആണ്. . 5 കിലോമീറ്റർ നീളമുള്ള ഈ കടപ്പുറം ഒരു വലിയ അർദ്ധവൃത്തിലാണ് ഉള്ളത്. കടൽ തീരത്തിനു തെക്കുവശത്തായി കടപ്പുറത്തുനിന്നും ഏകദേശം 200 മീറ്റർ അകലെ കടലിൽ കാണുന്നതാണ് ധർമ്മടം തുരുത്ത് (ദ്വീപ്). ഈ ചെറു ദ്വീപിനെ പ്രാദേശികമായി പച്ചത്തുരുത്ത് എന്നും വിളിക്കുന്നു.
പ്രകൃതി
നാല് കിലോമീറ്റർ ദൈർഘ്യം വരെ മുഴപ്പിലങ്ങാട് കടൽത്തീരത്തുകൂടി വെള്ളത്തിലും കരയിലുമായി വാഹനം ഓടിച്ച് യാത്രചെയ്യാൻ (ഡ്രൈവ്-ഇൻ-ബീച്ച്) കഴിയും. വേലിയേറ്റ സമയത്ത് വെള്ളം കയറി നനയുമ്പോൾ ഇവിടെയുള്ള മണലിന് ഉറപ്പ് വർദ്ധിക്കുന്നതിനാൽ വാഹനങ്ങളുടെ ടയറുകൾ മണലിൽ താഴുകയില്ല. താരതമ്യേന ആഴം കുറവായതിനാൽ സുരക്ഷിതമായി കടലിൽ ഇറങ്ങാൻ സാധിക്കുന്നു. ഏതാനും വർഷങ്ങളായി ഏപ്രിൽ - മെയ് മാസത്തിൽ ഇവിടെ ‘ബീച്ച് ഫസ്റ്റിവൽ’ നടക്കാറുണ്ട്. കടലിലെ സാഹസിക യാത്ര, ഉല്ലാസ യാത്രകൾ, കുട്ടികളുടെ വിനോദ പരിപാടികൾ, കലാ-സാംസ്ക്കാരിക പരിപാടികൾ, പ്രദർശനങ്ങൾ എന്നിവയെല്ലാം ആഘോഷത്തിന്റെ ഭാഗമായി ഇവിടെ ഒരുക്കാറുണ്ട്. സായാഹ്നങ്ങളിൽ വിശ്രമിക്കാനും കാറ്റുകൊള്ളാനുമായി അനേകം ആളുക്കൽ നിത്യേന മുഴപ്പിലങ്ങാട് ബീച്ചിൽ എത്തിച്ചേരാറുണ്ട്. നിരവധി റിസോർട്ടുകളും ബീച്ചിനോട് ചേർന്ന് പ്രവർത്തിക്കുന്നുണ്ട്. ഇരുവശങ്ങളിലായി സ്ഥിതിചെയ്യുന്ന പാറക്കൂട്ടങ്ങളിൽ ധാരാളം കല്ലുമ്മക്കായ (ഒരിനം കക്ക) ഉണ്ട്. ശൈത്യകാലങ്ങളിൽ ധാരാളം ദേശാടന പക്ഷികൾ ഇവിടെ വിരുന്നു വരാറുണ്ട്.
അവലംബം
വർഗ്ഗം:കേരളത്തിലെ കടൽത്തീരങ്ങൾ
ജെ.പി.ഇ.ജി.
ജെപിഇജി (/ˈdʒeɪpɛɡ/ JAY-peg)[2] എന്നത് ഡിജിറ്റൽ ഇമേജുകൾക്ക്, പ്രത്യേകിച്ച് ഡിജിറ്റൽ ഫോട്ടോഗ്രാഫി നിർമ്മിക്കുന്ന ചിത്രങ്ങൾക്ക്, ലോസി കംപ്രഷൻ ചെയ്യുന്നതിനുള്ള ഒരു സാധാരണ രീതിയാണ്. കംപ്രഷന്റെ അളവ് ക്രമീകരിക്കാൻ കഴിയും, ഇത് സ്റ്റോറേജ് വലുപ്പവും ഇമേജ് നിലവാരവും തമ്മിൽ തിരഞ്ഞെടുക്കാവുന്ന ട്രേഡ്ഓഫ് അനുവദിക്കുന്നു. ജെപിഇജി സാധാരണഗതിയിൽ 10:1 കംപ്രഷൻ നേടുന്നു, കൂടാതെ ഇമേജ് നിലവാരത്തിൽ ചെറിയ നഷ്ടം സംഭവിക്കുന്നു. 1992-ൽ അവതരിപ്പിച്ചത് മുതൽ, ജെപിഇജി ലോകത്ത് ഏറ്റവും കൂടുതൽ ഉപയോഗിക്കുന്ന ഇമേജ് കംപ്രഷൻ സ്റ്റാൻഡേർഡാണ്, കൂടാതെ ഏറ്റവും വ്യാപകമായി ഉപയോഗിക്കുന്ന ഡിജിറ്റൽ ഇമേജ് ഫോർമാറ്റും, 2015-ലെ കണക്കനുസരിച്ച് പ്രതിദിനം നിരവധി ബില്യൺ ജെപിഇജി ഇമേജുകൾ നിർമ്മിക്കപ്പെടുന്നു. ജെ.പി.ഇ.ജി. യുടെ മൈം മീഡിയ ടൈപ്പ്(MIME Media Type) image/jpeg എന്നതാണ്‌. ആർ.എഫ്.സി 1341-ൽ ആണ്‌ ഇതിനെ നിർ‌വ്വചിച്ചിരിക്കുന്നത്.
"ജെപിഇജി" എന്ന പദം 1992-ൽ സ്റ്റാൻഡേർഡൈസ് ചെയ്ത് സൃഷ്ടിച്ച ജോയിന്റ് ഫോട്ടോഗ്രാഫിക് എക്സ്പെർട്ട് ഗ്രൂപ്പിന്റെ ചുരുക്കപ്പേരാണ്. ജെപിഇജിയുടെ ലോസി ഇമേജ് കംപ്രഷൻ ഡിസ്ക്രീറ്റ് കോസൈൻ ട്രാൻസ്ഫോർമേഷൻ (DCT) അടിസ്ഥാനമാക്കിയുള്ളതാണ്, ഈ സാങ്കേതികത ആദ്യമായി നിർദ്ദേശിച്ചത് 1972-ൽ നസീർ അഹമ്മദാണ്. ഇന്റർനെറ്റിലും പിന്നീട് സോഷ്യൽ മീഡിയയിലും ഉടനീളം ഡിജിറ്റൽ ഇമേജുകളുടെയും ഡിജിറ്റൽ ഫോട്ടോകളുടെയും വ്യാപനത്തിന് ജെപിഇജി കാരണമായി.
ജെപിഇജി കംപ്രഷൻ നിരവധി ഇമേജ് ഫയൽ ഫോർമാറ്റുകളിൽ ഉപയോഗിക്കുന്നു. ഡിജിറ്റൽ ക്യാമറകളും മറ്റ് ഫോട്ടോഗ്രാഫിക് ഇമേജ് ക്യാപ്‌ചർ ഉപകരണങ്ങളും ഉപയോഗിക്കുന്ന ഏറ്റവും സാധാരണമായ ഇമേജ് ഫോർമാറ്റാണ് JPEG/Exif; JPEG/JFIF എന്നിവയ്‌ക്കൊപ്പം, വേൾഡ് വൈഡ് വെബിൽ ഫോട്ടോഗ്രാഫിക് ചിത്രങ്ങൾ സംഭരിക്കുന്നതിനും കൈമാറുന്നതിനുമുള്ള ഏറ്റവും സാധാരണമായ ഫോർമാറ്റാണിത്.[11] ഈ ഫോർമാറ്റ് വ്യത്യാസങ്ങൾ പലപ്പോഴും വേർതിരിച്ചറിയപ്പെടുന്നില്ല, അവയെ ജെപിഇജി എന്ന് വിളിക്കുന്നു.
ജെപിഇജിയുടെ മൈം(MIME) മീഡിയ ടൈപ്പ് ഇമേജ്/ജെപിഇജി ആണ്, പഴയ ഇന്റർനെറ്റ് എക്സ്പ്ലോറർ പതിപ്പുകൾ ഒഴികെ, ജെപിഇജി ഇമേജുകൾ അപ്‌ലോഡ് ചെയ്യുമ്പോൾ അത് മൈം ടൈപ്പ് ഇമേജ്/pjpeg നൽകുന്നു. ജെപിഇജി ഫയലുകൾക്ക് സാധാരണയായി അല്ലെങ്കിൽ   എന്ന ഫയൽനാമം ഉപയോഗിക്കുന്നുണ്ട്. JPEG/JFIF പരമാവധി ഇമേജ് വലുപ്പം 65,535×65,535 പിക്സലുകൾ വരെ പിന്തുണയ്ക്കുന്നു, അതിനാൽ 1:1 വീക്ഷണാനുപാതത്തിന് 4 ജിഗാപിക്സലുകൾ വരെയാണ് പിന്തുണയ്ക്കുന്നത്. 2000-ൽ, ജെപിഇജി ഗ്രൂപ്പിന്റെ പിൻഗാമിയാകാൻ ഉദ്ദേശിച്ചുള്ള ഒരു ഫോർമാറ്റ് അവതരിപ്പിച്ചു, ജെപിഇജി 2000, എന്നാൽ അതിന് യഥാർത്ഥ ജെപിഇജിയുടെ  ഇമേജ് സ്റ്റാൻഡേർഡ് ആയി മാറ്റിസ്ഥാപിക്കാൻ കഴിഞ്ഞില്ല.
പശ്ചാത്തലം
1992-ൽ പ്രസിദ്ധീകരിച്ച യഥാർത്ഥ ജെപിഇജി സ്പെസിഫിക്കേഷൻ, CCITT (ഇപ്പോൾ ITU-T) ഉം ജോയിന്റ് ഫോട്ടോഗ്രാഫിക് എക്സ്പെർട്ട് ഗ്രൂപ്പും ഉദ്ധരിച്ച വിവിധ മുൻകാല ഗവേഷണ പ്രബന്ധങ്ങളിൽ നിന്നും പേറ്റന്റുകളിൽ നിന്നുമുള്ള പ്രക്രിയകൾ നടപ്പിലാക്കുന്നു. ജെപിഇജിയുടെ ലോസി കംപ്രഷൻ അൽഗോരിതം പ്രധാന അടിസ്ഥാനം ഡിസ്ക്രീറ്റ് കോസൈൻ ട്രാൻസ്ഫോർമേഷൻ (DCT) ആണ്, 1972-ൽ നസീർ അഹമ്മദ് ഒരു ഇമേജ് കംപ്രഷൻ ടെക്നിക് ആയി ഇത് ആദ്യമായി നിർദ്ദേശിച്ചു. അഹമ്മദ് 1973-ൽ കൻസാസ് സ്റ്റേറ്റ് യൂണിവേഴ്സിറ്റിയിലെ ടി. നടരാജനും ടെക്സസ് യൂണിവേഴ്സിറ്റിയിലെ കെ.ആർ. റാവുവും ചേർന്ന് ഒരു പ്രായോഗിക ഡിസിടി അൽഗോരിതം വികസിപ്പിച്ചെടുത്തു. അവരുടെ 1974-ലെ പ്രബന്ധത്തിൽ ജെപിഇജി സ്‌പെസിഫിക്കേഷനെക്കുറിച്ച് പറഞ്ഞിട്ടുണ്ട്, കൂടാതെ ഡിസിറ്റി(DCT)യിൽ കൂടുതൽ ജോലികൾ ചെയ്‌ത ശേഷം നിരവധി ഗവേഷണ പ്രബന്ധങ്ങൾക്കൊപ്പം, 1977-ലെ വെൻ-ഹ്സിയൂങ് ചെൻ, സി.എച്ച്. സ്മിത്തും എസ്.സി. ഫ്രാലിക്കും ചേർന്ന് ഫാസ്റ്റ് ഡിസിടി അൽഗോരിതം എന്താണെന്ന് വിവരിച്ചു, കൂടാതെ 1978-ൽ എൻ.ജെ. നരസിംഹ, എസ്.സി. ഫ്രാലിക്ക് എന്നിവരുടെ പേപ്പറും, 1984-ൽ ബി.ജി. ലീ. 1984-ലെ വെൻ-ഹ്സിയൂങ് ചെൻ, ഡബ്ല്യു.കെ. പ്രാറ്റ് അതിന്റെ ക്വാണ്ടൈസേഷൻ അൽഗോരിതം,, ഡേവിഡ് എ. ഹഫ്മാന്റെ 1952-ലെ ഹഫ്മാൻ കോഡിംഗ് അൽഗോരിതം എന്നിവയിൽ സ്വാധീനം ചെലുത്താൻ ഇടയാക്കി.
വിഭാഗം:ചിത്രങ്ങൾക്കായുള്ള കമ്പ്യൂട്ടർ ഫയൽ തരങ്ങൾ
വാസുപ്രദീപ്
കേരളത്തിലെ ഒരു നാടകപ്രവർത്തകനാണ് വാസുപ്രദീപ്. (ജനനം:1931 നവംബർ 13 - മരണം:2011 മേയ് 03) നാടക രചയിതാവ്, നടൻ‍, സംവിധായകൻ, ചിത്രകാരൻ എന്നീ നിലകളിൽ പ്രസിദ്ധനാണ്. 150-ഓളം നാടകങ്ങൾ ഇദ്ദേഹം സംവിധാനം ചെയ്തിട്ടുണ്ട്.
ജീവിതരേഖ
1931 നവം‌ബർ 13ന് കണ്ണൂരിലെ ചാലയിൽ ജനനം.കോഴിക്കോട് പുതിയറ ബി.ഇ.എം.എൽ.പി സ്കൂൾ, സാമൂതിരി ഹൈസ്കൂൾ എന്നിവിടങ്ങളിലെ സ്കൂൾ പഠനം.തുടർന്ന് മദിരാശി ഗവർമെന്റിന്റെ ചിത്രമെഴുത്ത് ഫ്രീ ഹാന്റ് ലോവർ, ഹയർ പരീക്ഷകൾ പാസായി.
കണൂർ ചാലയിൽ സ്വർണ്ണ പണികൾ നടത്തുന്ന വിശ്വകർമ്മജൻ കുഞ്ഞമ്പു ആചാരി നാണി ദമ്പതികളുടെ മകനായി ജനിച്ചു വാസു പ്രദീപ് ബാല്യകാലം മുതൽ കോഴിക്കോട്ടാണ് ജീവിച്ചത്. അച്ഛന്റെ തൊഴിൽ ആവശ്യവുമായി കോഴിക്കോട്ടെത്തി
സ്റേഡിയത്തിനിടുത്ത ഇല്ലത്തൊടിയിലായിരുന്നു താമസം. പിന്നീട് ചിത്രകാരനായും നാടകകൃത്തും സംവിധായകനും കവിയും കഥാകാരനും മൊക്കെയായി കോഴിക്കോടിന്റെ സാംസ്കാരിക കലാരംഗത്തേക്ക് പടർന്നു പന്തലിച്ചു വസുപ്രദീപിപ്പോൾ കോട്ടുളി എടക്കാട്ടു പറമ്പിലാണ് താമസിക്കുന്നത്.
2011 മേയ് 3 - ന് കോഴിക്കോട് സഹകരണ ആശു​പത്രിയിൽ ചൊവ്വാഴ്ച രാവിലെ 9 മണിക്ക് അന്തരിച്ചു.
നാടകങ്ങൾ
മുപ്പതോളം അമെച്വർ നാടകങ്ങൾ വാസുപ്രദീപ് എഴുതിയിട്ടുണ്ട്. 'പെൺകൊട' എന പ്രൊഫഷണൽ നാടകം എഴുതി.
പുരസ്കാരങ്ങൾ‍
തുടങ്ങി ഇരുപതിലധികം പുരസ്കാരങ്ങൾ അദ്ദേഹത്തിന് ലഭിച്ചിട്ടുണ്ട്.
അവലംബം
വർഗ്ഗം:1931-ൽ ജനിച്ചവർ വർഗ്ഗം: 2011-ൽ മരിച്ചവർ വർഗ്ഗം:നവംബർ 13-ന് ജനിച്ചവർ വർഗ്ഗം:മേയ് 3-ന് മരിച്ചവർ വർഗ്ഗം:കണ്ണൂർ ജില്ലയിൽ ജനിച്ചവർ വർഗ്ഗം:കേരള സംഗീതനാടക അക്കാദമിയുടെ സമഗ്ര സംഭാവനയ്ക്കുള്ള പുരസ്കാരം ലഭിച്ചവർ
ഇരുവേലി
ലാമിയേസീ കുടുംബത്തിൽ ഉൾപ്പെടുന്ന ഒരു ഔഷധസസ്യയിനമാണ് ഇരുവേലി. മൃദുകാണ്ഡത്തോടു കൂടിയ കുറ്റിച്ചെടിയാണിത്. ഇവയുടെ ഇലകൾക്ക് ഹൃദയാകൃതിയാണുള്ളത്. സമൂലം ഔഷധയോഗ്യമാണ് ഈ സസ്യം. വാതഹരമാണ്.
അവലംബം
വർഗ്ഗം:ഔഷധസസ്യങ്ങൾ
കോണ്ടിനം ഫിൻഗർ ബോർഡ്‌
ഒരു സംഗീത ഉപകരണം ആണ് കോണ്ടിനം ഫിൻഗർ ബോർഡ്‌. യുനിവേഴ്സിടി ഓഫ് ഇല്ലിനോയിലെ ഒരു പ്രൊഫസർ ആയ ലിപ്പോൾട് ഹേകൺ ആണ് ഈ സംഗീത ഉപകരണം വികസിപ്പിച്ച് എടുത്തത്. പ്രമുഖ ഇന്ത്യൻ സംഗീത സംവിധായകൻ ആയ എ.ആർ. റഹ്മാൻ തന്റെ സമീപ കാല സൃഷ്ടികളിൽ ഈ ഉപകരണം ഫലപ്രദമായി ഉപയോഗിച്ചിട്ടുണ്ട്. ഇന്ത്യൻ ശാസ്ത്രീയ സംഗീതത്തിനു വളരെ അനുയോജ്യമായ ഒരു ഇലക്ട്രോണിക് സംഗീത ഉപകരണമാണ് ഇത് എന്ന് അദ്ദേഹം സാക്ഷ്യപെടുതുന്നു. ഡൽഹി 6 എന്നാ ചിത്രത്തിലെ "രേഹ്ന തു" എന്ന ഗാനത്തിൽ ഈ ഉപകരണം ഉപയോഗിച്ചിട്ടുണ്ട്.
പുതിയ ഭഗവതി
thumb|right|250px|പുതിയ ഭഗവതി തെയ്യം വടക്കേ മലബാറിൽ കെട്ടിയാടപ്പെടുന്ന ഒരു തെയ്യമാണ്‌ പുതിയ ഭഗവതി, പുതിയോതിപുതിയോത്ര(പുതിയ ഭഗവതി തിറ ) എന്നീ   പേരുകളും ഈ തെയ്യത്തിനുണ്ട്. ചീറുമ്പ ഭഗവതി പുതിയ ഭഗവതിയുടെ അനുജത്തി ആയി കരുതപ്പെടുന്നു. ശ്രീ ഭദ്രകാളിയുടെ കഥയോട് സാമ്യമുള്ളത് കൊണ്ടു തന്നെ ഭദ്രകാളി തന്നെയാണ് പുതിയ ഭഗവതി എന്ന് പൊതുവെ കണക്കാക്കപ്പെടുന്നു.
പുരാവൃത്തം
ശ്രീ മഹാദേവന്റെ മൂന്നാം കണ്ണിൽ നിന്നും ഉത്ഭവിച്ച ദേവതമാരാണ് ചിറുമ്പമാർ.രണ്ട് പൊന്മക്കളെയും മഹാദേവൻ വാരിയെടുത്തു.അവർ വസൂരിക്കുരിപ്പ് നൽകി.ഇനി ആ മക്കളെ മേൽ ലോകത്ത് നിർത്താനാകില്ലെന്നതിനാൽ പൊൻ ചിലമ്പും തേരും നൽകി കീഴ്ലോകത്തേക്കയക്കുന്നു.മേൽ ലോകത്ത് മഹാദേവന്റെ കുരിപ്പ് വർദ്ധിച്ചിരിക്കുന്നു.ദേവകുലത്തിനും പട്ടരികുലത്തിനും വസൂരി പിടിപെട്ടിരിക്കുന്നു.മൂത്ത പട്ടേരി പരിഹാരത്തിനായി 40 ദിവസം ഹോമം കഴിച്ചു. ഹോമകുണ്ഡത്തിൽ നിന്നുമൊരു പൊന്മകൾ പൊടിച്ചുയർന്നു.അതാണ് പുതിയ ഭഗവതിയെന്ന പുതിയ പോതി .തന്നെ തേറ്റിച്ചമച്ചതെന്തിനെന്ന് ശ്രീമഹാദേവൻ തിരുവടി നല്ലച്ചനോട് ചോദിക്കുന്നു..തന്റെ തൃക്കുരിപ്പും വസൂരിയും തടവിപ്പിടിച്ച് മാറ്റുന്നതിനാണ് അവളെ  സൃഷ്ടിച്ചതെന്ന് പറയുന്നു.അതിനായി തന്റെ ദാഹം ആദ്യം തീർത്തുകൊടുക്കണമെന്ന് അപേക്ഷിക്കുന്നു.കോഴിയും കുരുതിയും കൊടുത്ത് ദാഹം തീർക്കുന്നു.ശ്രീമഹാദേവന്റെ മുഖത്തെ തൃക്കുരിപ്പും മാറിടത്തിലെ വസൂരിയും നീക്കി. .ഭൂമിയിൽ ചിറുമ്പമാർ വസൂരി വാരി വിതറി,അതില്ലാതാക്കാൻ പൊന്മകൾ കൂടി കീഴ്ലോകത്തേക്ക് പോകണമെന്ന് മഹാദേവൻ അപേക്ഷിക്കുകയും പുതിയ ഭഗവതി ഭൂമിയിൽ വസൂരി പിടിപ്പെട്ടവരുടെ രോഗം മാറ്റി രക്ഷിക്കുകയും ചെയ്തു.
എന്നാൽ ഇതിനിടെ ദേവിയുടെ സഹായത്തിനായി പരമേശ്വരൻ അയച്ച ആറു ആങ്ങിളമാരെയും ദേവിയെ മോഹിച്ചു തനിക്ക് സ്വന്തമാക്കാൻ വേണ്ടി വന്ന കാർത്ത വീര്യാസുരൻ യുദ്ധത്തിൽ വധിച്ചു കളഞ്ഞു. ക്രുദ്ധയായ ദേവി അസുരനെ കൊന്നു തീയിലിട്ട് ചുട്ടുകരിച്ച് അതിന്റെ കരി കൊണ്ട് തിലകം തൊട്ടു. എന്നിട്ടും ദേഷ്യം തീരാതെ വന്നപ്പോൾ വില്വാപുരം കോട്ട തീയിടുകയും ചെയ്തു. അവിടുന്ൻ (തെക്ക് നിന്ന്) വടക്കൊട്ടെക്ക് യാത്ര തിരിച്ച ദേവി മാന്ത്രിക തറവാടായ മൂലച്ചേരി തറവാട്ടിൽ എത്തി. മൂലച്ചേരി കുറുപ്പ് ദേവിക്ക് പീഠവും സ്ഥാനവും നൽകി. പിന്നീട് കോലത്തിരി മന്നന് ദേവി സ്വപ്നത്തിൽ പ്രത്യക്ഷപ്പെട്ടതിൻ പ്രകാരം രാജാവ് ദേവിയെ കോല രൂപത്തിൽ കെട്ടിയാടിക്കുകയും ചെയ്തു. ഇങ്ങനെയാണ് പുതിയ ഭഗവതി ജനങ്ങളെ അനുഗ്രഹിക്കുക.
ഐതിഹ്യം
250px|thumb|പുതിയ ഭഗവതി
തീയരുടെയും, നായരുടെയും ആരാധ്യ ദേവതയാണ് “പുതിയോതി” എന്ന പുതിയ ഭഗവതിയെന്ന “പുതിയോത്ര”. ഹോമകുണ്ടത്തിൽ പൊടിച്ചു വന്ന ഈ ഭഗവതി മലയരികെ കൂടെയാണത്രെ കോലത്ത് നാട്ടിലേക്ക് വന്നത്. അങ്ങനെ കടലരികെകൂടി വന്നു വസൂരി വാരി വിതച്ച ശ്രീ കുരുംമ്പയുടെ വസൂരിയൊക്കെ ഇല്ലാതാക്കിയത് മലയരികെ വന്ന ഈ ഭഗവതിയാണത്രേ. ശ്രീ മഹാദേവന്റെ പൊന്മകളായി പിറന്ന പുതിയ ഭഗവതിക്ക് (ഭദ്രകാളി) രോഗ നിവാരണ ദൈവം എന്ന പ്രാധാന്യവും ഉണ്ട്.
തന്റെ ആറു സഹോദരൻമാരെ വധിച്ച കാർത്ത വീരാസുരനെ വെട്ടിക്കൊന്നു കത്തിച്ച് ആ കരികൊണ്ട് കുറി വെച്ച വീരശൌര്യ രണ ദേവതയാണ് പുതിയ ഭഗവതി. തളിപ്പറമ്പത്തപ്പനെ തൊഴാൻ പോയ ബ്രാഹ്മണനെ പാടാർകുളങ്ങരയിൽ വെച്ച് വെട്ടിക്കീറി ചോര കുടിച്ച ഭദ്രയും, കോട്ടിക്കുളത്ത് മുക്കുവരെ കൂട്ടക്കൊല ചെയ്ത ഭയങ്കരിയുമാണ്‌ പുതിയ ഭഗവതിയത്രെ. തനിക്ക് അഹിതം തോന്നിയ മൂലച്ചേരി കുറുപ്പിനെ കിടിലം കൊള്ളിച്ചു കൊണ്ട് മരുമകനെ തീയിൽ ഒളിപ്പിച്ചു കരുത്ത് കാട്ടിയ ഭഗവതി തുളുനാട് മുതൽ കോലത്ത് നാട് വരെ പീഠങ്ങൾ നേടി സർവരുടെയും ആരാധ്യ ദേവതയായി. ഗ്രാമ ദേവതയുടെ കൂട്ടത്തിലാണ് ഈ ദേവിയെ കണക്കാക്കുന്നത്. തറവാടുകളുടെ കുല ദൈവമായും ഗ്രാമത്തിനു മുഴുവൻ അമ്മ ദൈവമായും ശക്തിയുടെ സ്വരൂപമായ അനേകം ഭഗവതിമാർ ഉണ്ട്. അതിലൊന്നാണ് പുതിയ ഭഗവതി. മറ്റ് ഭഗവതിമാർ മുച്ചിലോട്ട് ഭഗവതി, കണ്ണങ്ങാട്ട് ഭഗവതി, കക്കറ ഭഗവതി, കൊങ്ങിണിച്ചാൽ ഭഗവതി, തോട്ടുങ്ങര ഭഗവതി, അങ്കകുളങ്ങര ഭഗവതി തുടങ്ങിയ പേരുകളിൽ ഇവർ ധർമ്മദൈവങ്ങളായി പരിലസിക്കുകയാണ്.
അതത് ഗ്രാമത്തിന്റെ ഊര് ഭരണം നടത്തുന്ന ഭഗവതികളായി ഗ്രാമപ്പേര് ചേർത്തും ഭഗവതിമാരുണ്ട്. അവർ ഇവരാണ്: നരമ്പിൽ ഭഗവതി, ചെക്കിപ്പാറ ഭഗവതി, പഴച്ചിയിൽ ഭഗവതി, പയറ്റിയാൽ ഭഗവതി, പാടാർകുളം ഭഗവതി, കക്കറ ഭഗവതി, ചട്ടിയൂർ ഭഗവതി, ഒയോളത്തു ഭഗവതി, പടോളി ഭഗവതി, കമ്മാടത്ത് ഭഗവതി, നീലങ്കൈ ഭഗവതി, പുറമഞ്ചേരി ഭഗവതി, ചെക്കിചേരി ഭഗവതി, പാറോൽ ഭഗവതി, കാട്ടുചെറ ഭഗവതി, ചെറളത്ത് ഭഗവതി എന്നിങ്ങനെ അമ്പതിലേറെ ഗ്രാമ ഭഗവതിമാർ ഉണ്ടത്രേ!.
ഒടയിൽ നാല് കൂറ്റൻ കെട്ടു പന്തങ്ങൾ കത്തിയെരിയിച്ചു കൊണ്ട് നൃത്തമാടുന്ന പുതിയ ഭഗവതിയുടെ വട്ട മുടിയിലും നിറയെ കോൽത്തിരികൾ കാണാം. അത് കൊണ്ട് തന്നെ ഈ ഭഗവതിയെ തീ തെയ്യങ്ങളുടെ ഗണത്തിലും പെടുത്താവുന്നതാണ്.
നാട്ടു പര ദേവതയായ (ഗ്രാമ ദേവതയായ) പുതിയ ഭഗവതിയെ ആരാധിക്കാത്ത ഒരു ഗ്രാമം പോലും കോലത്ത് നാട്ടിൽ ഉണ്ടാകില്ല. അഗ്നി ദേവതയായ ഈ ദേവിയുടെ തിരുമൊഴി തന്നെ നോക്കുക “എത്ര സ്വയം കത്തിയെരിഞ്ഞാലും ഞാൻ എന്നും പുതിയവളാണ്”.
കണ്ണൂരിലെ താളിക്കാവ്, കവിനിശ്ശേരി കൂവപ്രത്ത് കാവ്, മോറാഴ കപ്പോത്ത് കാവ്, മോറാഴ കൂവപ്രത്ത് കാവ്, മോറാഴ പണ്ണേരി കാവ്, തച്ചൻകണ്ടിയാൽ ക്ഷേത്രം പുതിയ ഭഗവതിയെ കെട്ടിയാടുന്ന പ്രശസ്ത കാവുകളാണ്.
വേഷം
മാർച്ചമയം - തിരിയോല, ഒട
മുഖത്തെഴുത്ത് - നാഗം താക്കൽ
ഇതും കാണുക
വർഗ്ഗം:തെയ്യങ്ങൾ
വില്ല പാർക്ക്
അമേരിക്കൻ ഐക്യനാടുകളിലെ കാലിഫോർണിയയിൽ ഓറഞ്ച് കൌണ്ടിയിൽ സ്ഥിതിചെയ്യുന്ന ഒരു നഗരമാണ് വില്ല പാർക്ക്. 1962 ൽ ഇതൊരു നഗരമായി സംയോജിപ്പിക്കപ്പെട്ടു. 2010 ലെ അമേരിക്കൻ ഐക്യനാടുകളിലെ സെൻസസ് പ്രകാരം ഈ നഗരത്തിലെ ജനസംഖ്യ 5,812 ആയിരുന്നു. ഇത് ഓറഞ്ച് കൌണ്ടി യിലെ മറ്റു നഗരങ്ങളിലേതിനേക്കാൾ കുറഞ്ഞ ജനസംഖ്യയാണ്.
ചരിത്രം
1769 ൽ ജൂണിപ്പെറോ സെറ എന്ന വികാരിയുടെ നേതൃത്വത്തിലുള്ള ഗാസ്പർ ഡി പോർട്ടോള  എന്ന സ്പാനിഷ്  പര്യവേക്ഷണ സംഘത്തിന്റെ ഈ പ്രദേശത്തെ പര്യടനത്തിനു ശേഷം ഈ പ്രദേശത്തിന് വാല്ലെജോ ഡി  സാന്താ അന (വിശുദ്ധ ആനിന്റെ താഴ്‍വര) എന്നു പേർ നൽകപ്പെട്ടു. 1776 നവംബർ 1-ന് ന്യൂ സ്പെയിനിലെ അൾട്ടാ കാലിഫോർണിയയിലെ  ‘മിഷൻ സാൻ ജുവാൻ കാപിസ്ട്രാനോ’ ഈ പ്രദേശത്തെ ആദ്യ യൂറോപ്യൻ കുടിയേറ്റ കേന്ദ്രമായി. 1810-ൽ സ്പാനിഷ് സാമ്രാജ്യം 62,500 ഏക്കർ (253 ചതുരശ്രകിലോമീറ്റർ) വരുന്ന പ്രദേശം ജോസ് അന്റോണിയോ യോർബ എന്നയാൾക്ക് പതിച്ചു കൊടുത്തു. ഈ പ്രദേശത്തിന് അദ്ദേഹം ‘റാഞ്ചോ സാന്റിയാഗോ ഡി സാന്താ അന’ എന്നു പേരു നൽകി. യോർബയുടെ അക്കാലത്തെ റാഞ്ചോയിൽ ഇന്നത്തെ ഒലിവ്, ഓറഞ്ച്, വില്ല പാർക്ക്, സാന്താ അനാ, ടസ്റ്റിൻ, കോസ്റ്റ മെസ, ന്യൂപോർട്ട് ബീച്ച്  എന്നീ നഗരങ്ങളുടെ പ്രദേശങ്ങൾ ഉൾപ്പെട്ടിരുന്നു. 1848 ലെ മെക്സിക്കൻ-അമേരിക്കൻ യുദ്ധത്തിനു ശേഷം, 1850 ൽ അൾട്ടാ കാലിഫോർണിയ അമേരിക്കൻ ഐക്യനാടുകളുടെ ഭാഗമായിത്തീരുകയും ക്രമേണ അമേരിക്കൻ കുടിയേറ്റക്കാർ ഈ പ്രദേശത്ത് എത്തിച്ചേരുകയും ചെയ്തു.
1860 കളിൽ വില്ല പാർക്ക് "മൗണ്ടൻ വ്യൂ" എന്ന് അറിയപ്പെട്ടിരുന്നത്. മൗണ്ടൻ വ്യൂ എന്ന പേരിൽ ഇതിനകം ഒരു പോസ്റ്റ് ഓഫീസ് നിലവിലുണ്ടായിരുന്നതിനാൽ യു.എസ്. തപാൽ വകുപ്പ് പ്രാദേശിക പോസ്റ്റ് ഓഫീസ് ഈ പേരിൽ നാമകരണം ചെയ്യുന്നതിനു വിസമ്മതിച്ചു. അതിനാൽ പോസ്റ്റ് ഓഫീസും സമീപ പ്രദേശങ്ങളും വില്ല പാർക്ക് എന്നു വിളിക്കപ്പെട്ടു. പിന്നീട് ഒരു കാർഷിക മേഖലയായി പരിവർത്തനം ചെയ്യപ്പെട്ട ഈ പ്രദേശത്ത് മുന്തിരി, വാൽനട്ട്, ആപ്രിക്കോട്ട് എന്നിവ കൃഷി ചെയ്യുകയും ഒടുവിൽ 60 വർഷക്കാലത്തോളം നാരങ്ങ ഇവിടുത്തെ ഒരു പ്രധാന വിളായി മാറുകയും ചെയ്തു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
നൗറുവിലെ വിദ്യാഭ്യാസരീതി
നൗറുവിൽ വിദ്യാഭ്യാസം നിർബന്ധിതമാണ്'''. '''മൂന്നു പ്രാഥമികവിദ്യാലയങ്ങളും 2 സെക്കന്ററി വിദ്യാലയങ്ങളും ഉൾപ്പെടെ നൗറുവിൽ 11 സ്കൂളുകൾ ഉണ്ട്. (നൗറു സെക്കന്ററി സ്കൂളും കോളജും ഇതിലുൾപ്പെടും). പ്രത്യേക പരിഗണന അർഹിക്കുന്ന കുട്ടികൾക്കായി ഏബിൾ/ഡിസേബിൾ കേന്ദ്രങ്ങളുമുണ്ട്. ഈ സ്കൂളുകളിൽ വിദ്യാഭ്യാസം സൗജന്യമാണ്. ആസ്ട്രേലിയൻ ഡിപ്പാർട്മെന്റ് ഓഫ് ഫോറിൻ അഫയേഴ്സ് ആന്റ് ട്രേഡ് കണക്കനുസരിച്ച് നൗറുവിൽ 3,026 കുട്ടികൾ സ്കൂളിൽ ചേർന്നു പഠിക്കുന്നുണ്ട്. 2013 മുതൽ നൗറുവിന്റെ വിദ്യാഭ്യാസകാര്യ മന്ത്രി, ചാർമൈൻ സ്കോട്ടി ആകുന്നു.
നവുറുവിലെ ഐവോ ഡിസ്ട്രിക്റ്റിൽ യൂണിവേഴ്സിറ്റി ഓഫ് സൗത് പസിഫിക്കിന്റെ കാമ്പസുണ്ട്. 1970കളിൽ ആണ് യൂണിവേഴ്സിറ്റി ഓഫ് സൗത് പസിഫിക്ക് വിദൂരവിദ്യാഭ്യാസം തുടങ്ങിയത്. 1987ൽ പ്രാദേശിക കാമ്പസ് തുടങ്ങി. വിദ്യാഭ്യാസത്തിന്റെ വിവിധ മേഖലകളും ബിസിനസ്സും ആണു പ്രധാനമായി പഠിപ്പിച്ചുവരുന്നത്. തുടർവിദ്യാഭ്യാസവും ഈ കാമ്പസിൽ ലഭ്യമാണ്. ഇടത്ത്‌|ലഘുചിത്രം|A classroom at Nauru Secondary School after refurbishment as part of an Australian aid package to the island state. ഇരുപതാം നൂറ്റാണ്ടിന്റെ ആദ്യപാതത്തിൽ പ്രൊട്ടസ്റ്റാന്റ് മിഷനറിമാരാണ് നവുറുവിലെ വിദ്യാഭ്യാസപ്രവർത്തനങ്ങൾ ആദ്യമായി തുടങ്ങിയത്. നവുറുവിലെ ആദ്യ സ്കൂൾ മിഷനറി ആയ ഫിലിപ്പ് ഡെലാപ്പൊർട്ടെ നവുറുഭാഷയിൽ തുടങ്ങി. 1923ൽ യുണൈറ്റഡ് കിങ്ഡം, ആസ്ട്രേലിയ, ന്യൂ സീലാന്റ് എന്നിവ സംയുക്തമായി നവുറുവിലെ വിദ്യാഭ്യാസം നിർബന്ധിതമാക്കുകയും ഇംഗ്ലിഷ് ഭാഷയെ അടിസ്ഥാനമാക്കിയുള്ള പാഠ്യപദ്ധതി സ്ഥാപിക്കുകയുംചെയ്തു. 2007ൽ ആസ്ട്രേലിയയിലെ ഓസെയ്ഡ് എന്ന സംഘടന നൗറു സെക്കന്ററി വിദ്യാഭ്യാസം പുനഃസംഘടിപ്പിക്കാൻ സഹായം ചെയ്തു. 2010ൽ ഈ പ്രൊജക്ട് പൂർണ്ണമായി.
വംശനാശഭീഷണിയുള്ള ജീവവർഗ്ഗങ്ങളുടെ അന്താരാഷ്ട്രവ്യാപാരത്തിനുള്ള ഉടമ്പടി
വംശനാശഭീഷണിയുള്ള ജീവവർഗ്ഗങ്ങളുടെ സംരക്ഷണത്തിനായുള്ള ഒരു ബഹുരാഷ്ട്ര ഉടമ്പടിയാണ് വംശനാശഭീഷണിയുള്ള ജീവവർഗ്ഗങ്ങളുടെ അന്താരാഷ്ട്രവ്യാപാരത്തിനുള്ള ഉടമ്പടി അഥവാ CITES (the Convention on International Trade in Endangered Species of Wild Fauna and Flora, ഇത് Washington Convention എന്നും അറിയപ്പെടുന്നു. It was drafted as a result of a resolution adopted in 1963 at a meeting of members of the International Union for Conservation of Nature (IUCN). The convention was opened for signature in 1973 and CITES entered into force on 1 July 1975. Its aim is to ensure that international trade in specimens of wild animals and plants does not threaten the survival of the species in the wild, and it accords varying degrees of protection to more than 35,000 species of animals and plants. In order to ensure that the General Agreement on Tariffs and Trade (GATT) was not violated, the Secretariat of GATT was consulted during the drafting process.
, Secretary-General of the CITES Secretariat is Ivonne Higuero.
കൂട്ടിച്ചേർക്കലുകൾ
Roughly 5,000 species of animals and 29,000 species of plants are protected by CITES against over-exploitation through international trade. Each protected species or population is included in one of three lists, called appendices (explained below). The Appendix that lists a species or population reflects the extent of the threat to it and the controls that apply to the trade.
അപ്പൻഡിക്സ് I
Appendix I, about 1200 species, are species that are threatened with extinction and are or may be affected by trade. Commercial trade in wild-caught specimens of these species is illegal (permitted only in exceptional licensed circumstances). Captive-bred animals or cultivated plants of Appendix I species are considered Appendix II specimens, with concomitant requirements (see below and Article VII). The Scientific Authority of the exporting country must make a non-detriment finding, assuring that export of the individuals will not adversely affect the wild population. Any trade in these species requires export and import permits. The Management Authority of the exporting state is expected to check that an import permit has been secured and that the importing state is able to care for the specimen adequately. Notable animal species listed in Appendix I include the red panda (Ailurus fulgens), western gorilla (Gorilla gorilla), the chimpanzee species (Pan spp.), tigers (Panthera tigris subspecies), Asiatic lion (Panthera leo persica), leopards (Panthera pardus), jaguar (Panthera onca), cheetah (Acinonyx jubatus), Asian elephant (Elephas maximus), some populations of African bush elephant (Loxodonta africana), the dugong and manatees (Sirenia), and all rhinoceros species (except some Southern African subspecies populations).
അപ്പൻഡിക്സ് II
Appendix II, about 21,000 species, are species that are not necessarily threatened with extinction, but may become so unless trade in specimens of such species is subject to strict regulation in order to avoid utilization incompatible with the survival of the species in the wild. In addition, Appendix II can include species similar in appearance to species already listed in the Appendices. International trade in specimens of Appendix II species may be authorized by the granting of an export permit or re-export certificate. In practice, many hundreds of thousands of Appendix II animals are traded annually. No import permit is necessary for these species under CITES, although some Parties do require import permits as part of their stricter domestic measures. A non-detriment finding and export permit are required by the exporting Party.
In addition, Article VII of CITES states that specimens of animals listed in Appendix I that are bred in captivity for commercial purposes are treated as Appendix II. The same applies for specimens of Appendix I plants artificially propagated for commercial purposes.
Examples of species listed on Appendix II are the great white shark (Carcharodon carcharias), the American black bear (Ursus americanus), Hartmann's mountain zebra (Equus zebra hartmannae), green iguana (Iguana iguana), queen conch (Strombus gigas), Emperor scorpion (Pandinus imperator), Mertens' water monitor (Varanus mertensi), bigleaf mahogany (Swietenia macrophylla) and lignum vitae "ironwood" (Guaiacum officinale).
അപ്പൻഡിക്സ് III
Appendix III, about 170 species, are species that are listed after one member country has asked other CITES Parties for assistance in controlling trade in a species. The species are not necessarily threatened with extinction globally. In all member countries, trade in these species is only permitted with an appropriate export permit and a certificate of origin from the state of the member country who has listed the species.
Examples of species listed on Appendix III and the countries that listed them are the two-toed sloth (Choloepus hoffmanni) by Costa Rica, sitatunga (Tragelaphus Spekii) by Ghana, African civet (Civettictis civetta) by Botswana, and alligator snapping turtle by the USA.
Approach to biodiversity conservation
.
TRAFFIC Data
From 2005 – 2009 the legal trade corresponded with these numbers In the 1990s the annual trade of legal animal products was $160 billion annually. In 2009 the estimated value almost doubled to $300 billion.
യോഗങ്ങൾ
The Conference of the Parties (CoP) is held once every three years. The last Conference of the Parties (CoP 17) was held in Johannesburg, South Africa, and the one before it (CoP 16) was held in Bangkok, Thailand, in 2013. The next one (CoP 18) will be in Sri Lanka in 2019. The location of the next CoP is chosen at the close of each CoP by a secret ballot vote.
The CITES Committees (Animals Committee, Plants Committee and Standing Committee) hold meetings during each year that does not have a CoP, while the Standing committee meets also in years with a CoP. The Committee meetings take place in Geneva, Switzerland (where the Secretariat of the CITES Convention is located), unless another country offers to host the meeting. The Animals and Plants Committees have sometimes held joint meetings. The previous joint meeting was held in March 2012 in Dublin, Ireland, and the latest one was held in Veracruz, Mexico in May 2014.
A current list of upcoming meetings appears on the CITES calendar at http://www.cites.org/eng/news/calendar.php.
പുറത്തേക്കുള്ള കണ്ണികൾ
വർഗ്ഗം:വംശനാശം നേരിടുന്ന ജീവികൾ
മൃണാൾ സെൻ
ഇന്ത്യൻ നവതരംഗസിനിമയിലെ ഒരു ബംഗാളി ചലച്ചിത്രസംവിധായകനാണ് മൃണാൾ സെൻ (ജനനം: 14 മേയ് 1923 - 30 ഡിസംബർ 2018). ദേശീയവും ദേശാന്തരീയവുമായ പ്രശസ്തി നേടിയ ചിത്രങ്ങൾ സംവിധാനം ചെയ്തിട്ടുണ്ട്. നവതരംഗസിനിമയിൽ സാമൂഹികപ്രതിബദ്ധതയുടെ പേരിൽ വേറിട്ടു നില്ക്കുന്നു.
ജീവിതരേഖ
ഇന്ന് ബംഗ്ലാദേശിൽ ഉൾപ്പെട്ട ഫരീദ്പൂരിൽ 1923 മെയ് 14ന് ജനനം. പഠനത്തിന് ശേഷം ഊർജ്ജതന്ത്രത്തിൽ ബിരുദം നേടാനായി കൊൽക്കത്തയിലെത്തി. കമ്മ്യൂണിസ്റ്റ് പാർട്ടിയുടെ സാംസ്കാരികവിഭാഗവുമായി ഈ കാലഘട്ടത്തിലാണ് അദ്ദേഹം ബന്ധപ്പെടുന്നത്. ഇന്ത്യൻ പീപ്പിൾസ് തിയ്യേറ്റർ അസോസിയേഷൻ (ഇപ്‍റ്റ))യുമായി സഹകരിച്ച് പ്രവർത്തിച്ച സെൻ ഒരുകാലത്തും കമ്യൂണിസ്റ്റ് പാർട്ടിയിൽ അംഗമായിരുന്നില്ല. എങ്കിലും പാർട്ടിയുമായി ബന്ധപ്പെട്ട കലാകാരനായാണ് അദ്ദേഹം അറിയപ്പെട്ടത്. ഇപ്‍റ്റയിലെ പ്രവർത്തനത്തിലൂടെ ധാരാളം കലാകാരന്മാരുമായി സമ്പർക്കത്തിലേർപ്പെടാൻ അദ്ദേഹത്തിന് അവസരം ലഭിച്ചു.
കലാലയപഠനത്തിനു ശേഷം ഒരു മരുന്നു കമ്പനിയുടെ വിപണനവിഭാഗത്തിൽ ജോലിയായി അദ്ദേഹം കൊൽക്കത്ത വിട്ടു. വൈകാതെ ആ ജോലി ഉപേക്ഷിച്ച് കൊൽക്കത്തയിലെ ഒരു ഫിലിം ലബോറട്ടറിയിൽ ശബ്ദവിഭാഗത്തിൽ ടെക്നീഷ്യന്റെ ജോലി സ്വീകരിച്ചു. ചലച്ചിത്രരംഗത്തേക്കുള്ള സെന്നിന്റെ പ്രവേശനം അതോടെയാണ് സംഭവിക്കുന്നത്. അതിനുമുമ്പ് സിനിമയുടെ സൗന്ദര്യശാസ്ത്രത്തിൽ താത്ത്വികമായ താത്പര്യം അദ്ദേഹം പുലർത്തിയിരുന്നു.
കലാജീവിതം
ആദ്യ ചിത്രം രാത്ത് ബോറെ (ഉദയം) 1953ലാണ് നിർമ്മിച്ചത്. കലാജീവിതത്തിന്റെ ഭാഗമായി അദ്ദേഹം കണക്കാക്കാത്ത ആ ചിത്രത്തിനു ശേഷം നിർമ്മിച്ച നീൽ ആകാഷേർ നീചെ (നീലാകാശത്തിൻ കീഴെ)അദ്ദേഹത്തിന് പ്രാദേശികമായ അംഗീകാരം നേടിക്കൊടുത്തു. മൂന്നാമത്തെ ചിത്രമായ ബൈഷേയ് ശ്രവൺ (വിവാഹനാൾ) ദേശാന്തര പ്രശസ്തിയിലേക്ക് മൃണാൾ സെന്നിനെ ഉയർത്തി.
പുസ്‌തകങ്ങൾ
ഓൾവെയ്‌സ് ബീയിങ് ബോൺ (ആത്മകഥ) ISBN 9788190224710
പുരസ്കാരങ്ങൾ
സംസ്ഥാന-ദേശീയപുരസ്കാരങ്ങൾക്കു പുറമെ ദേശാന്തര അംഗീകാരം ആവർത്തിച്ച് നേടിയ കലാകാരനാണ് മൃണാൾ സെൻ. കാൻ, ബെർലിൻ,വെനീസ്, മോസ്കോ, കാർലോവി വാറി, മോൺട്രീൽ, ഷിക്കാഗോ, കയ്റോ ചലച്ചിത്രോത്സവങ്ങളിൽ സെൻ ചിത്രങ്ങൾ പുരസ്കാരം നേടിയിട്ടുണ്ട്.
1998 മുതൽ 2003 വരെ പാർലമെന്റിൽ നാമനിർദ്ദേശം ചെയ്യപ്പെട്ട അംഗമായിരുന്നു,മൃണാൾ സെൻ. ഫ്രാൻസ് കമാന്ത്യൂർ ദ് ലോദ്ര് ദ ആർ ഏ ലാത്ര് പുരസ്താരവും റഷ്യ ഓർഡർ ഓഫ് ഫ്രണ്ട്ഷിപ് പുരസ്കാരവും നല്കി ഇദ്ദേഹത്തെ ആദരിച്ചിട്ടുണ്ട്. വിവിധ സർവ്വകലാശാലകൾ ഹോണററി ഡോക്ടറേറ്റ് ബിരുദവും നല്കിയിട്ടുണ്ട്.